Top 100 igrača 2016: Džeko 56., Pjanić 29. – Miruh Bosne\n23 Decembra, 2016 23 Decembra, 2016\nOdbrojavanje najboljih 100 fudbalera u 2016. godini u “ligama petice” ugledni britanski Sky Sports nastavio je danas objavom imena igrača koji na prestižnoj listi nalaze na pozicijama od 40. do 21, prenosi Faktor.\nEdin Džeko je jučer zauzeo 56. mjesto s prosječnom ocjenom 7.3766, te je iza sebe ostavio Antoinea Griezmanna, Francuza koji se našao u finalnom izboru za ovogodišnju Zlatnu loptu.\nU današnjem odbrojavanju svoje mjesto našao je i bivši klupski saigrač Edina Džeke i reprezentativni kolega Miralem Pjanić. Veznjak Juventusa zauzeo je 29. mjesto s prosječnom ocjenom 7.5303.\nHenrikh Mkhitaryan (Manchester United), Christian Eriksen (Tottenham), Kevin De Bruyne (Manchester City), Gonzalo Higuain (Juventus) i Angel Di Maria (PSG) neke su od fudbalskih zvijezda koje gledaju u leđa bosanskohercegovačkom reprezentativcu.\n– Fudbal u svojoj najčišćem obliku, a Miralem Pjanić je jedan od najelegantnijih fudbalera. To je razlog zbog kojeg je Juventus za njega platio 30 miliona eura ovoga ljeta. Pet golova i četiri asistencije u italijanskom prvenstvu ove sezone je impresivan učinak centralnog veznog – objašnjava Sky Sports.\n← Kurtćehajić: Bosnu nisu ni dvije carevine mogle rastvoriti\nSandžačke općine novac za novogodišnje slavlje daju u humanitarne svrhe →


Pudždemon: Kriza će eskalirati ako Madrid realizuje plan - 26.10.2017, Sputnik Srbija\nKatalonski lider Karles Pudždemon izjavio je da će kriza katalonske nezavisnosti eskalirati ukoliko Španija realizuje planove o preuzimanju uprave nad... 26.10.2017, Sputnik Srbija\n13:05 26.10.2017 (Osveženo: 17:08 24.09.2021)\nKatalonski lider Karles Pudždemon izjavio je da će kriza katalonske nezavisnosti eskalirati ukoliko Španija realizuje planove o preuzimanju uprave nad Katalonijom.\n„Plan Vlade Španije će stvoriti još ozbiljniju vanrednu situaciju oduzimanjem političke autonomije Katalonije“, naveo je Pudždemon u pismu Senatu Španije, koji se priprema da danas razmotri primenu Člana 155 Ustava, koja podrazumeva preuzimanje institucija, policije i finansija u Kataloniji, u slučaju da taj region ne odustane od proglašenja nezavisnosti, preneo je AFP.\nU 17 časova biće održana i sednica Parlamenta Katalonije, a mnogi strahuju da bi poslanici mogli da izglasaju unilateralnu deklaraciju o nezavisnosti Katalonije, navodi francuska novinska agencija.\nKako su agencije prethodno izvestile, potpredsednik Katalonije Oriol Žunkeras u sredu je izjavio da španske vlasti „nisu ostavile drugu opciju“ vlastima tog regiona od one da nastave sa proglašenjem nezavisnosti.\nŠpanski ministar pravde Rafael Katala insistirao je na tome da proglašenje nezavisnosti „neće biti zakonski validno“, iako će imati „posledice sa kriminalističke tačke gledišta“.\nPrema pisanjima katalonskih medija, katalonski lider Karles Pudždemon pozvao je na hitan sastanak članova svog kabineta sa predstavnicima većih civilnih grupa i onima koji se zalažu za nezavisnost i taj sastanak se očekuje ujutru.\nKako je AP ranije preneo, Pudždemon je juče izjavio da ne planira da se pojavi pred Senatom Španije kako bi odbranio svoje stavove o nezavisnosti Katalonije i suprotstavio se merama centralne Vlade da raspusti regionalnu Vladu.\nPredsednik Parlamenta Katalonije informisao je poslanike da će Pudždemon, umesto toga, prisustvovati sednici tog parlamenta u četvrtak, navodi AP, pozivajući se na izjave predstavnika nekoliko parlamentarnih stranaka, koji su insistirali na anonimnosti.\nŠpanski mediji preneli su ranije da bi Pudždemon mogao danas da se pojavi pred Komisijom Senata koja je zadužena da razmotri odluku premijera Marijana Rahoja da započne proces preuzimanja nadležnosti od Vlade Katalonije kako bi je sprečio da proglasi nezavisnost.\nOčekuje se da Senat Španije u petak odobri mere za raspuštanje Vlade Katalonije.


Sonja Biserko: Beograd bi nekakav sever Kosova u Crnoj Gori | Autonomija\nSonja Biserko: Beograd bi nekakav sever Kosova u Crnoj Gori\n"Izjava Irineja je toliko ekstremna i pokazuje da zvanični Beograd tu neće stati"\nPredsednica Helsinškog odbora za ljudska prava Sonja Biserko ocenila je za „Danas“ da, imajući u vidu da „srpske vlasti nisu odustale od svojatanja Crne Gore“, izjava patrijarha Srpske pravoslavne crkve o položaju Srba u Crnoj Gori „ima za cilj pokušaj nekakvog stavaranja severa Kosova ili SO Krajine u toj državi“.\nOna je navela da SPC deluje „prekogranično“.\n„SPC je dobila tu ulogu od srpskih vlasti, da održava mogućnost pravljenja nekakvih severa Kosova uz Crnoj Gori. Nakon što su crnogorske vlasti donele zakon kojim se SPS stavlja na svoje mesto, kada je reč o imovini i načinima delovanja, srpske vlasti osećaju da im izmiče kontrola koju imaju u toj državi i zato je izjava Irineja toliko ekstremna. Ona pokazuje da zvanični Beograd tu neće stati“ – rekla je Biserko.


Beloruska opozicija objavila rezoluciju sa svojim ciljevima - 19.08.2020, Sputnik Srbija\nOpozicioni Koordinacioni savet Belorusije objavio je na konferenciji za medije rezoluciju u kojima su izneti ciljevi Saveta. 19.08.2020, Sputnik Srbija\n21:21 19.08.2020 (Osveženo: 15:30 29.10.2021)\nOpozicioni Koordinacioni savet Belorusije objavio je na konferenciji za medije rezoluciju u kojima su izneti ciljevi Saveta.\nU rezoluciji se navodi da Savet ima za cilj prevazilaženje političke krize u zemlji.\nSavet je, takođe, pozvao aktuelne vlasti zemlje da hitno započnu pregovore.\nKoordinacioni savet smatra da je jedini način da se prevaziđe politička kriza da se odmah započnu pregovori i razvije mehanizam za obnovu vladavine zakona i održavanje novih izbora.\nSavet ima za cilj prevazilaženje političke krize u Belorusiji i osiguravanje sporazuma u društvu na osnovu Ustava. Koordinacioni savet nema za cilj promenu ustavnog sistema i spoljne politike Belorusije.\nIzbegavanje ovih pregovora čini aktuelnu vlast odgovornom za produbljivanje političke i ekonomske krize u Belorusiji.\nDa bi se zemlji vratio status demokratske i pravne države, potrebno je zapamtiti osnovne zahteve koji su formulisani tokom masovnih protesta i koje je podržala većina beloruskog društva: prekid nasilja, kraj političkog progona od strane vlasti, oslobađanje svih političkih zatvorenika, povlačenje nelegalnih sudskih odluka, isplata nadoknade svim nastradalima.\nPriznavanje izbora od 9. avgusta nevažećim, održavanje novih izbora u skladu sa međunarodnim standardima, sa novim sastavom svih izbornih komisija, uključujući i Centralnu komisiju.


U subotu miting opozicije u Kragujevcu - Kragujevac online - Sve o gradu na jednom mestu\nTrenutno se nalazite na strani: Vesti Info Politika U subotu miting opozicije u Kragujevcu\nutorak, 26 maj 2015 14:17\tBeta\nStevanović je, kako je preneo Pokret, poručio da bi taj jedan sat 30. maja trebalo posvetiti sebi i budućnosti, pokazati šta građani zaista misle o sadašnjoj vlasti koja "vodi u sigurnu propast". Po Stevanovićevim rečima, zbog skoro potpune blokade medija u Srbiji, mitinzi su jedini način da i opozicija kaže šta misli o svemu što se dešava. On je kazao da je miting DS u Beogradu imao odličan odjek, ali da će tek miting u Kragujevcu koji je do skora slovio za "oazu demokratije i slobodnog mišljenja", doneti prave rezultate.\nStevanović je najavio posle mitinga u Kragujevcu seriju mitinga širom Srbije čiji je cilj da se ukaže šta radi sadašnja vlast, na slabe učinke ljudi koji je čine i da podseti građane da su važni rezultati, a ne prazna obećanja. Miting u Kragujevcu, smatra Stevanović, biće prilika da se ukaže na stanje u gradu koji je do pre nekoliko meseci bio po svemu treći u Srbiji, da se ukaže na stanje u sportu, kulturi, na socijalne probleme i na investicije. "Mitinzi su zapravo priprema za izbore, onaj signal režimu da se urazumi kako ne bi došlo do još većeg urušavanja u svim sferama života", rekao je Stevanović. Miting u subotu biće održan na Trg kod Krsta u 19 časova, u organizaciji Demokratske stranke i Zajedno za Šumadiju


Home / DRUŠTVO / Besplatan internet u centru Vlasotinca\nAdministrator 05/02/2018\tDRUŠTVO, Vlasotince Leave a comment\nKrajem prošle godine Divac fondacija je Udruženju „Mladima na dar“ odobrila projekat „Izađi i poveži se“. Projektom je predviđeno da se u parku u centru grada, u parku kod zelene pijace i na gradskom kupalištu postavi WI – FI i na taj način građanima Vlasotinca na ovim lokacijama omogući besplatno korišćenje interneta.\nU petak, 2. februara postavljena su dva rutera za korišćenje interneta u gradskim parkovima dok će na kupalištu biti postavljen na početku sezone kupanja.\nU vreme kada je internet neizbežni deo svakodnevnice važno je da građani, posebno mladi, mogu da se povežu na besplatni internet u centru grada. U Udruženju „Mladima na dar“ ističu da su prilikom izrade projekta razmišljali i o značaju besplatnog interneta na ovim frekventnim lokacijama u gradu kako bi najmlađi korisnici kada već koriste internet to mogli da rade na otvorenom prostoru.\nVrednost projekta je blizu 98.000 dinara.\nTags besplatan WiFi Mladima na dar\nPrevious Lovačko udruženje „Manojlovce“ organizovalo uspešnu hajku na predatore\nNext Obeležen Svetski dan borbe protiv raka


Srpsko kolo na Uneskovoj reprezentativnoj listi\nKOLO UPISANO NA UNESKOVU REPREZENTATIVNU LISTU NEMATERIJALNOG KULTURNOG NASLEĐA\nUneskov Međuvladin komitet za očuvanje nematerijalnog kulturnog nasleđa doneo je odluku o upisu elementa Kola, tradicionalna narodna igra na Uneskovu Reprezentativnu listu nematerijalnog kulturnog nasleđa čovečanstva. Odluka o upisu doneta je 12. redovnom zasedanju koje se od 4. do 9. decembra održava na ostrvu Čedžu u Južnoj Koreji.\nCentar za nematerijalno kulturno nasleđe pri Etnografskom muzeju u Beogradu pripremio je, na osnovu odluke Nacionalnog komiteta za nematerijano kulturno nasleđe, nominacijski dosije, koji je Ministrastvo kulture i informisanja uputilo u proceduru usvajanja. Nominacija je pripremljena u saradnji sa predlagačima elementa Fakultetom muzičke umetnosti, Ansamblom tradicionalnih igara „Kolo“ i Centrom za istraživanje i očuvanje tradicionalnih igara Srbije (CIOTISom), uz učešće pojedinaca, lokalnih zajednica, institucija, nevladinih organizacija, stručnih udruženja.\nUpis kola, na Uneskovu Reprezentativnu listu nematerijalnog kulturnog nasleđa, značajan je, ne samo zbog toga što će ovaj segment nematerijalnog kulturnog nasleđa Srbije postati međunarodno vidljiviji, već će i različite zajednice biti podstaknute da aktivno doprinose očuvanju i prenošenju elementa kao dela sopstvenog nasleđa.\nFoto: CZNTK Abrašević, AFA Svetozar Marković, SKC Kragujevac, SA Smilje\nIzvor: Etnografski muzej u Beogradu - Centar za nematerijalno kulturno nasleđe\nETNOGRAFSKI MUZEJ SAJT, FB STRANA, JUTJUB


SKUPŠTINA CRNE GORE DANAS RASPRAVLJA O RAZRJEŠENJU MINISTRA LEPOSAVIĆA KOJI NEGIRA GENOCID | Hayat.ba\nNjegovu smjenu je pokrenuo sam premijer Zdravko Krivokapić koji je naveo da je javno djelovanje Leposavića, od izbora na funkciju ministra 4. decembra, odstupalo od zvaničnih stavova vlade i sporazuma lidera tri pobjedničke koalicije.\nLeposavić je naime rekao da se u Srebrenici nije desio genocid te dodao da ne vjeruje i ne priznaje Haški tribunal. Na to je Krivokapić odgovorio da je ministar time narušio obavezu Crne Gore koju ima kroz Sporazum o stabilizaciji i pridruživanju EU kojom se ova zemlja obavezala na punu saradnju sa Haškim tribunalom te je 6. aprila dostavio prijedlog za razrješenje ministra.\nPoslanici DF-a poručili su da neće glasati za smjenu Leposavića, dok su iz Demokratske Crne Gore saopćili da neće glasati za smjenu ako je podrži DPS. Podrška inicijativi Krivokapića najavljena je iz Građanskog pokreta URA.\nKrivokapić je prilikom posjete Sarajevu, a govoreći o Rezoluciji o genocidu u Srebrenici koja bi uskoro trebala biti izglasana, priznao činjenicu da bi upravo stav o Srebrenici mogao urušiti vladu koju je sastavio. Oni se nalaze na klimavim nogama, a nacionalni i religiozni stavovi im predstavljaju pravi kamen spoticanja.


nastavnik | Tuzlanski.ba\nNove policijske operacije su u toku u vezi s ubistvom francuskog nastavnika, izjavio je u ponedjeljak francuski ministar unutrašnjih poslova Gerald Darmanin. Nastavniku istorije Samuelu Patyju u petak je odrubio glavu ispred njegove škole u…\nNastavnik u osnovnoj školi u blizini Tetova u Makedoniji fizički je napao 14-godišnjeg učenika tokom predavanja. Policija je podnijela krivičnu prijavu protiv njega pod sumnjom za zlostavljanje tokom obavljanja službene dužnosti. Naime, tokom časa, učenik…\nU svojoj knjizi “Nepoznata istorija američkog obrazovanja,” Gatto nabraja načine na koje obrazovanje stvara “praznu” djecu. Ranih devedestih, njujorški višestruko nagrađivani nastavnik John/ Tejlor Gato bacio je rukavicu u lice obrazovnom sistemu čuvenim pismom “Mislim, dakle dajem…


Đidić: Za napredak sporta neophodno je zajedničko djelovanje sportskih radnika – Sport Centar Đidić: Za napredak sporta neophodno je zajedničko djelovanje sportskih radnika – Sport Centar\nPotpredsjednik Sindikata profesionalnih fudbalera u BiH Aldin Đidić ističe da bh. fudbal nije na visokim granama, te da Sindikat svake godine nastoji da promijeni stanje nabolje, te da je situacija slična i u drugim sportovima zbog čega je neophodno zajedničko djelovanje sportskih radnika.\n– Za poboljšanje stanja u fudbalu, ali i općenito u sportu, potrebno je da se uključe fudbaleri, mediji i sportska javnost. Uskoro ćemo imati sastanak s predstavnicima košarke, rukometa, atletike i još nekih popularnih sportova, s ciljem da zajedno izađemo pred organe vlasti i uputimo inicijativu za donošenje zakona o sportu kojim bi se značajno poboljšali uslovi za rad svih sportista – kazao je Đidić.\nNaglašava da je za edukaciju mladih igrača potrebna saradnja i klubova i Nogometnog saveza BiH, te da se na tom polju mora još mnogo toga uraditi.\n– Statut igrača u domaćim prvenstvima se mora poboljšati, a sami fudbaleri se moraju mnogo više informisati o svojim pravima. Da bi se kvalitet domaćih prvenstava popravio igrači moraju biti zadovoljni, a to je jedan od naših ciljeva – dodao je Đidić.\nFokus Sindikata je rad s mladim igračima koji često imaju probleme s adaptacijom na seniorski fudbal. Sindikat smatra da igrački kvalitet nije presudni faktor koji će odrediti tok karijere fudbalera. U fokusu je psihološka stabilnost, saradnja s saigračima, zdravlje i vođenje ispravnog života.\nSindikat: Zašto iz NSBiH nisu konsultovali igrače kad se krojio kalendar takmičenja?


ZAVRŠNA SVEČANOST „PESNIČKE ŠTAFETE“: Dodeljene nagrade najboljima – Zrenjanin\n09/10/2020 23/10/2020 List Zrenjanin\nManifestacija za školarce, koju sa ponosom organizuje Gradska narodna biblioteka „Žarko Zrenjanin”, „Pesnička štafeta” realizovana je ove godine 46. put uprkos situaciji izazvanoj korona virusom. Događaj koji po tradiciji okuplja mališane, pesnike i knjige dešava se u maju, ali se i zlatna jesen pokazala kao dobro vreme za druženje. Završna svečanost priređena je danas, na platou ispred Biblioteke, a dvanaest najboljih osnovaca dobilo je vredne poklone. Dodeljeno su tri treće, dve druge i po jedna prva nagrada, za učenike nižih i viših razreda. Izostala je poseta školama, ali je blizu 10.000 dece pratilo je dešavanja, dok je 3.000 aktivno učestvovalo. Na poziv Dečjeg odeljenja, uz podršku učitelja, nastavnika i školskih bibliotekara na imejl Biblioteke stiglo je preko 400 pesama iz 44 škole učesnice sa teritorije Srednjeg Banata i opština Kikinda i Titel. Elizabeta Georgijev, ovogodišnja gostujuća pesnikinja i bibliotekarka iz Dimitrovgrada, družila se od 5. do 9. oktobra sa đacima. Preko 200 pesama ušlo je u konkurenciju, a 88 u najuži izbor za nagradu.\n– Sa velikim ponosom zrenjaninska Biblioteka organizuje ovu manifestaciju koja više od 40 godina prati i promoviše i stvaralaštvo dece i stvaralaštvo za decu. Generacije vodećih stvaralaca za decu i mladih, od kojih su neki danas priznati stvaraoci čine veliku „Štafetinu“. U godinama kada je slaba ponuda kulturnih programa za mlade, a postojeći su retko podržani, istrajati u negovanju i širenju ovakve porodice napor je vredan poštovanja – istakao je Milan Bjelogrlić, direktor Gradske narodne biblioteke.\nU bogatoj zbirci dela za decu koje je biblioteka izdala povodom manifestacije u ediciji „Književnost za decu i omladinu“ pridružila se kao 42. po redu knjiga „Putokaz za snovotragače“ Elizabete Georgijev.\nPokrovitelji manifestacije su Grad Zrenjanin, Ministarstvo kulture i informisanja i Pokrajinski sekretarijat za kulturu, javno informisanje i odnose sa verskim zajednicama. „Pesničku štafetu“ podržale su društveno odgovorne kompanije „Gomeks“ i Telekom koja je obezbedila tablet računare sa pratećom opremom za nagrađene, a izdavačke kuće „Propolis buk“ (Propolis book), „Kreativni centar“ i „Pčelica“ pripremile su knjige iz svog programa. „Pesničku štafetu“ koje je ušla u kalendar značajnih manifestacija za Grad pokrenuo je davne 1975. godine poznati dečiji pesnik Ljubivoje Ršumović, gostujući u Zrenjaninu u družeći se sa decom.\nZAVRŠENA 48. „PESNIČKA ŠTAFETA": Dodeljene nagrade đacima\n← VIŠE TUŽILAŠTVO O BACANJU BOMBE NA KUĆU ADVOKATA: Teško ubistvo u pokušaju\nMOJA PRVA PLATA: Prijavljivanje od 8. oktobra do 8. novembra →


Brunswick i Sea Ray su na CES sajmu predstavili brod prepun futurističkih funkcija | Tech Lifestyle\nPočetna CES 2020 Brunswick i Sea Ray su na CES sajmu predstavili brod prepun futurističkih...\nU automobilskoj industriji su se tokom protekle decenije desile značajne promene po pitanju tehnologije pogonskih sklopova i funkcija u kabini, a šta se dešava u industriji brodova?\nI oni dobijaju neka ultramoderna rešenja koja omogućavaju iste tehnolgije koje poboljšavaju snagu i perfomanse kod smartfona, a brend Sea Ray je na CES 2020 sajmu premijerno predstavio novi premijum brod sa vandbrodskim motorima koji donosi mnogo novotarija u jednom velikom, prelepom paketu.\nSea Ray SLX-R 400e ima jednu posebnu funkciju koja je sasvim nova i koja bi mogla da nađe mesto na drugim plovilima, ukoliko se primi među vlasnicima brodova: u pitanju je sistem Fathom e-Power koji je razvila partnerska firma Brunswick, koja je pomogla u kreiranju inovativnog broda SLX-R 400e.\nTo je elektrifikovani deo pogonskog sklopa ovog plovila, koji uključuje litijum-jonsku bateriju sa dovoljno kapaciteta da može da napaja sve propratne sisteme na brodu, uključujući funkcije dizajnirane za zabavu.\nPrethodni članakCES 2020: LG osvojio rekordni broj nagrada na CES sajmu 2020\nSledeći članakTEST: Najbolji aktuelni telefon – Apple vs Samsung: Borba titana


Osvježeno 13. septembar/rujan, 2013.\nDžon Keri, Lakhdar Ibrahimi i Sergej Lavrov\nAmerički državni sekretar Džon Keri (John Kerry) i ruski ministar inostranih poslova Sergej Lavrov izrazili su nadu da će, u četvrtak započeti, razgovori o sirijskom hemijskom oružju pomoći u oživljavanju međunarodnog plana za organizovanje konferencije “Ženeva 2” u cilju okončanja rata u ovoj zemlji. Dvojica ministara su najavili novi sastanak krajem meseca u Njujorku na kome bi se dogovorili o ovoj konferenciji.\nKeri je kazao na konferenciji za novinare u Ženevi uoči drugog dana razgovora o hemijskom oružju, da je dosadašnji dijalog bio “konstruktivan”.\n“Želim da kažem u ime SAD da je predsednik Obama duboko privržen rešenju do koga će se doći pregovorima o sirijskom hemijskom oružju. Znam da je sličan stav i Rusije. Radimo istrajno na pronalaženju zajedničke osnove neophodne da se pregovorima dođe reši kriza”.\nI šef ruske diplomatije Sergej Lavrov je izrazio optimizam.\n“Sada kada se Asadova vlada pridružila Konveciji o zabrani upotrebe hemijskog oružja, moramo da angažujemo naše eksperte, zajedno sa Ujedinjenim nacijama da bi se definisala mapa puta a što bi osiguralo brzo, profesionalno i praktično rešenje ovog pitanja”.\nNa konferenciji za novinare je prisustvovao i Lahdar Bahrimi, izaslanik UN i Arapske lige za Siriju, koji priprema međunarodnu konferenciju “Ženeva 2”, u cilju pronalaženja političkog rešenje za konflikt u Siriji.\n“Veoma su važni vaši napori u nastojanju da se reši problem hemijskog oružja, ali je takođe važno za nas, koji radimo sa vama, da uspešno organizujemo konferenciju ‘Ženeva 2’”.\nKeri je istakao da će to u mnogome zavisiti od ishoda pregovora o hemijskom oružja.\n“Obojica smo se saglasili da obavimo ovaj domaći zadatak i sastanemo se ponovo oko 28. septembra, u vreme zasedanja Generalne skupštine UN, da bismo razmotrili da će tada biti moguće da se utvrdi datum za pomenutu konferenciju, ali će to u velikoj meri zavisiti od uspeha u pregovorima o hemijskom oružju u narednim satima i danima”.\nMeđunarodna zajednica već mesecima ne uspeva da postigne dogovor o održavanju mirovne konferencije o Siriji.\nBrahimi se sa visokim ruskim i američkim zvaničnicima poslednji put sastao u junu u Ženevi, ali nije bilo pomaka u razgovorima.\nVelike razlike u pozicijama Vašingtona i Moskve\nKada je reč o hemijskom oružju, očekuje se da bi razgovori šefova američke i ruske diplomatije mogli da se produže i za vikend. Uprkos optimizmu, i dalje postoje velike razlike u pozicijama Vašingtona i Moskve.\nRusija i Zapad se spore oko "težine" nove rezolucije UN, pošto je francuski predlog, kojim se rok za predaju hemijskog oružja ograničava na dve nedelje uz žestoke posledice ukoliko saradnja izostane, neprihvatljiv za Moskvu. Istovremeno, Keri je odbacio rok od mesec dana za predaju podataka o hemijskom oružju koji je sirijski režim predložio i ocenio kao standardni.\nIstovremeno, sirijski predsednik Bašar el Asad je izjavo ruskoj državnoj televiziji da je spreman da stavi hemijsko oružje pod međunarodnu kontrolu, samo ako SAD prestanu da prete vojnom intervencijom protiv njegove zemlje.\nS druge strane, sirijska opozicija tvrdi da pristanak Damaska da pristupi Konvenciji o zabrani hemijskog naoružanja ima za cilj da "prevari", pozivajući svetske sile da ne odustaju od planova za vojni udar na Siriju.\n"Obećanja sirijskog režima samo su novi pokušaji obmanjivanja međunarodne zajednice i sprečavanja kažnjavanja za zločine koje je počinio", dodala je opozicija u saopštenju.\nUN su u četvrtak saopštile da su primile pismo vlasti Sirije u kome se navodi njihova namera da potpiše sporazum o hemijskom naoružanju koji zabranjuje njegovu proizvodnju, skladištenje i upotrebu.\nRazmeštanje elitnih jedinica sirijske vojske\nRuski predsednik Vladimir Putin, kao i lideri Kine i Irana, pohvalio je tokom sastanka Šangajske konferencije odluku Sirije da se pridruži zabrani hemijskog oružja i pozvao međunarodnu zajednicu da pozdravi korak kao iskaz "ozbiljnih namera".\nSirijski režim je ranije ove nedelje saopštio da će obelodaniti podatke o svom arsenalu hemijskog oružja i da ce potpisati konvenciju o zabrani hemijskog oružja. Ukoliko plan bude dogovoren u Ženevi, Sirija će morati da ratifikuje Konvenciju o zabrani hemijskog naoružanja, obelodani gde se nalaze skladišta hemijskog oružja i prihvati odluke tima stručnjaka, koji će biti raspoređen u Siriji.\nIstovremeno, američki dnevnik "Vol strit džornal” (The Wall Street Journal”) piše da su elitne jedinice sirijskih snaga, pod čijom je kontrolom program hemijskog naoružanja, razmestile kontigente na nekoliko desetina lokacija širom Sirije, što će Americi dodatno otežati planiranje vojnih udara.\nList je, pozivajući se na neimenovane američke zvaničnike i poslanike upoznate sa obaveštajnim podacima, naveo da tajna vojna grupacija, poznata kao "Jedinica 450", u proteklih nekoliko meseci prebacuje zalihe naoružanja, da bi se teže otkrilo.\nPrema rečima zvaničnika, većina hemijskog i biološkog oružja bila je uskladištena na nekoliko lokacija na zapadu Sirije, ali su pre godinu dana počeli da ih razmeštaju.\nIsti zvaničnici ističu da SAD sada veruju da je arsenal prebačen na do 50 lokacija širom Sirije.\nAmerički dnevnik navodi da američke i izraelske obaveštajne agencije i zvaničnici zemalja Bliskog istoka i dalje veruju da znaju lokacije na kojoj se nalazi veći deo arsenala sirijskog hemijskog oružja, ali sa manjom verovatnoćom nego pre šest meseci.\nJedan od zvaničnika rekao je da sada znaju mnogo manje o lokaciji hemijskog oružja, nego što su znali prije šest mjeseci.\nList je prenio izjavu jednog od američkih zvaničnika da, prema procenama Vašingtona, Damask ima 1.000 tona hemijskih i bioloških agenasa.


Skupštinski odbor pokrenuo proces promene Ustava - Politika - Dnevni list Danas\nPočetna » Politika » Skupštinski odbor pokrenuo proces promene Ustava\n1Piše: Beta 16. aprila 2021. 11.42 Izmenjeno: 19.37\nPremijerka Ana Brnabić izjavila je danas kako se nada da je moguće za vreme ovog skupštinskog saziva promeniti Ustav, u delu za pravosuđe, ali to zavisi od vremena koliko će trebati za postizanje društvenog konsenzusa.\nPredsednik Skupštine Srbije Ivica Dačić izjavio je da je promena Ustava i njegovo proglašenje jedan od najvažnijih postupaka koji je u nadležnosti skupštine.\nOn je istakao da se izmene odnose samo na pravosuđe, i još jednom negirao da vladajuća većina pokušava da promeni i preambulu o Kosovu.\nMinistarka pravde Maja Popović detaljno je objasnila da će se Vrhovni kasacioni sud posle ustavnih promena zvati Vrhovni sud Srbije, da će se promeniti sastav Visokog saveta sudstva, koja će umesto 11 članova koje bira Skupština Srbije, imati 10 članova od kojih pet bira Skupština iz redova istaknutih pravnika, a pet biraju sudije.\nDačić je odgovorio ministarki pravde da to danas nije tema, da ti detalji još nisu dogovoreni. On je ponovio da se danas razgovara samo o nameri da se Ustav promeni.\nDržavno veće tužilaca trebalo bi da postane Visoki savet tužilaca, imaće 10 članova od kojih četiri bira skupština iz reda istaknutih pravnika dvotrećinskom većinom, četiri biraju iz tužioci i zamenici tužioca.\nMinistarka za evropske integracije Jadranka Joksimović istakla je da je važno da sve što bude promenjeno bude primenjivo.\n„Od početka predgovora za nas je vladavina prava kriterijum od koga je zavisilo napredovanje u svim oblastima i to se sa novom metodologijom samo pojačava“ rekla je ministarka.\nMinstarka za društveni dijalog Gordana Čomić istakla je da same izmene Ustava neće doneti vladavinu prava i da je za to potrebna promena ponašanja.\nČomić je ocenila da je „samovolja izraz slabosti institucija“ i da su ljudi često izloženi samovoljnim odlukama malog dela sudija, pa otuda kritike u javnosti. Niko od prisutnih poslanika nije se javio za reč, a sednica odbora je zaključena glasanjem.\nAna Brnabić, Ivica Dačić, Odbor za ustavna pitanja i zakonodavstvo, Skupština Srbije, UstavBeograd\n16. aprila 2021. u 16.35\nIzbacuju Kosovo iz Ustava a broj poslanika nece da smanje….


Kako "Blic" saznaje u Vojno-medicinskoj akademiji u Beogradu, gde je Rudinac prebačena posle prvobitne hospitalizacije u risanskoj bolnici, njeno stanje je i dalje nepromenjeno.\n- Ona je i dalje u komi, u teškom stanju - kaže za "Blic" izvor iz ove ustanove.\nKako je "Blic" već pisao, do nesreće je došlo na bulevaru u Bečićima, u koji su Snežana i Miloš otišli da rade kao sezonski radnici radili u hotelu "Ibero star Belvi". U trenutku kada su se vraćali sa posla i prelazili ulicu njih dvoje je pokosio automobil koji se kretao iz pravca Budve, a kojim je upravljala Emina Adrović.\nSuđenje slikarki i bogatoj naslednici iz Budve Emini Adrović (23), koja je BMW-om pregazila je verenike iz Srbije, Miloša Vukomanovića (25) i Snežanu Rudinac (24), od prvog dana prate brojne kontroverze - od prikrivanja brzine kojom je Adrović vozila do poništavanja rezultata njenog alko-testa.\nAdrović je na jednom od prvih ročišta sudiji rekla da joj je žao zbog nesreće, ali da se ne oseća krivom za udes jer "nije mogla da predvidi kretanje Vukomanovića i Rudinac" koji su prelazili ulicu. A potom je nevešto dodala da, nakon meseci branjenja ćutanjem, ipak želi da iznese svoju odbranu, ali pod jednim uslovom.\nMiloš Vukomanović i Snežana Rudinać\n- Želim da dam odbranu, ali ne i da odgovaram na pitanja prisutnih, zastupnika optužbe, državnog tužioca Ljiljane Milić, svog branioca, kao ni suda. Jako mi je teško da odgovaram, imam poteškoća da se koncentrišem - rekla je tada pred sudom slikarka.\n- Novi pešački prelaz je isrtan dvadesetak metara dalje, a tragovi zebre na starom pešačkom zato nisu podebljani - saopštili su iz opštine.\nKako su pisali pojedini crnogorski mediji, posle dobijanja prvih rezultata alko-testa i saslušanja osumnjičene, istražni sudija Višeg suda u Podgorici, vratio je predmet na postupanje Osnovnom sudu u Kotoru i to zbog, kako navodi podgorički dnevnik, "prekvalifikacije krivičnog dela i nepostojanja umišljaja".\n- Jako mi je teško, ovo mi je totalno promenilo život. Želim da porodici Vukomanović izjavim iskreno saučešće i nadam se brzom oporavku Snežane. Stalno se raspitujem za njeno zdravlje. Međutim, ja ne osećam krivicu jer nisam nikako mogla da izbegnem nezgodu, niti da predvidim njihovo kretanje i naglo vraćanje unazad - rekla je ona, a potom dodala da su Miloš i Snežana "trčali unazad, ali se nisu okretali".


Kolika je cena krize kosovske vlade\nVlada Kosova je u kolapsu u vreme kada se očekivalo da se radi na mnogim važnim pitanjima i da se donesu bitne odluke.\nNa osnovu analitičara, poslednja politička dešavanja usporila su mnoge procese kao što su privatizacija Pošte i telekomunikacija Kosova, usvajanje budzeta za 2011. godinu, dijalog sa Beogradom, kreiranje severne opštine, liberalizacija viza, a mnogi su očekivali i talas novih priznanja nezavisnosti Kosova nakon mišljenja MSP.\nZbog trenutne političke situacije na Kosovu, moguće je da će se mnogi ovi procesi odložiti.\nNakon što je Demokratski Savez Kosova (DSK) izašao iz vladajuće koalicije, Demokratska Partija Kosova (DPK) tražila je da se vanredni parlamentarni izbori održe krajem ove godine, dok se DSK pridržava već određenog datuma za prevremene izbore, 13. februara, 2011.\nAnalitičari na Kosovu smatraju da koraci koji će se preduzeti nikako ne trebaju biti u interesu partija.\nMogući vanredni izbori na Kosovu\nAnalitičar Ramush Tahiri kaže da trenutna situacija negativno utiče i na sve ove otpočete procese koje bi bili u interesu zemlje.\n„Svi procesi su pod rizikom, a Kosovo ne treba da ima pogodnost da uđe u izbore radi svojih partijskih interesa imajući u obzir da je pred nama i važan dijalog sa Srbijom“, kaže Tahiri.\nOn dodaje da ukoliko partije ne postignu dogovor o tome kako da se prevaziđe kriza, onda će izgledati da Kosovo ima krhku demokratiju koja se održava samo intervencijom jakih zvaničnika i međunarodnih predstavnika.\nAnalitičar Agron Bajrami, međutim, smatra da na Kosovu ne vlada institucionalna kriza, već politička.\nOn navodi da je politika poslednjih godina proširila svoju kontrolu i preko civilne službe tako da sada izgleda nemoguće da država funkcioniše bez jedne jake koalicije koja bi bila na vlast, a ovakva situacija najviše šteti samoj zemlji.\n“Još jednom se dokazuje da politički, grupni, klanski ili lični interesi su iznad interesa zemlje. Interes zemlje je bio da se postigne uspeh u raznim procesima, od vizne liberalizacije do procesa dijaloga sa Srbijom, zato što su to smetnje koje se svakako trebaju pravazići”, kaže Bajrami.\nKako stvari trenutno stoje, usvajanje budžeta i strategije za privatizaciju Pošte i telekomunikacija Kosova vratiće se na glasanje, zbog nepravilnosti u postupku prethodnog glasanja.\nDSK izašao iz vladajuće koalicije na Kosovu\nDPK premijera Hashima Thacija je sada već jasno stavila do znanja da se izbori trebaju održati ranije kako se ovi procesi ne bi ostavljali na pola.\nTahiri objašnjava da sada svaka partija želi da iskoristi ovu nastalu situaciju.\n„Sada postoji konfrontacija i ljutnja između Demokratske partije Kosova i Demokratskog saveza Kosova, i svaka partija želi da iskoristi ovu situaciju. Demokratska Partija Kosova želi da ubrza održavanje izbora kako bi uhvatila Demokratski Savez Kosova nepripremljenog u tim izborima, dok DSK traži poštovanje zakona, te pošto je dekret za izbore već proglašen, potreban je jak zakonški razlog da se dekret predsednika o izborima anulira i da se proglase vanredni izbori“, kaže Tahiri.\nOn dodaje da je za izlazak iz ovakve situacije potrebna intervencija međunarodnih kancelarija kako bi se pronašao kompromis i što bolji način da se pređe preko trenutnog stanja ove godine.


Vrući poslovi: Građevinski inženjer sa projektantskom ili izvođačkom lic.\nKonkurs za oglas "Građevinski inženjer sa projektantskom ili izvođačkom lic." kompanije Partners&Orka je istekao i konkurisanje na oglas je onemogućeno!\nPartners&Orka, reklamna agencija iz oblasti ljudskih resursa, za svog\nrenomiranog klijenta iz Novog Sada, potražuje izvršioce na poziciji\nGrađevinski inženjer sa projektantskom ili izvođačkom licencom\nVredna, precizna, pouzdana osoba, sa izraženom inicijativom koja poseduje\nurednost u radu.\nRadno okruženje u kome niste samo broj, već razumemo i vaše potrebe.\nRedovnost u isplati\nBezbednost i zadravlje na radu.\nKontakt telefoni: 060 500 5853 i 011 361 1254.\nUsluge Agencije su besplatne za kandidate koji konkurišu.


Direktor Trepče: 35 odsto Srba zavisno od kombinata - Infobrif\nDirektor Trepče: 35 odsto Srba zavisno od kombinata\n"Najava o registraciji kompanije do kraja februara povećala je zabrinutost zaposlenih, menadžmenta, svih građana na severu KiM, ali i državnih organa Srbije", kaže Jovan Dimkić\nObjavljeno 27.02.2019. u 20:17 poslednja izmena 27.02.2019. u 20:10\nFOTO TANJUG/ ZORAN ZESTIC, arhiva\nBEOGRAD – Generalni direktor Trepče Jovan Dimkić izjavio je danas da će Srbija, bez obzira na naizgled tešku situaciju zbog najave Prištine o registraciji Trepče, nastojati da nađe rešenje za kombinat od koga direktno ili indirektno zavisi 35 odsto Srba na severu pokrajine.\n„Taj zakon i zakonska rešenja nećemo primenjivati“, rekao je Dimkić za Tanjug, nakon sastanka predstavnika Srba sa KiM sa predsednikom Srbije Aleksandrom Vučićem.\nDimkić je dodao da još nije izvesno šta će se nakon te jučerašnje najave iz Prištine dešavati.\n„Najava o registraciji kompanije do kraja februara povećala je zabrinutost zaposlenih, menadžmenta, svih građana na severu KiM, ali i državnih organa Srbije“, rekao je Dimkić i naveo da je registracija jedan od završnih koraka u procesu implementacije Zakona o Trepči iz 2016. godine.\nPrema njegovim rečima, ne postoji mnogo mehanizama u regulativi KiM koja je na snazi koji bi zaštili srpske interese.\n„Ali i u ovoj situaciji koja izgleda naizgled nemoguća za rešavanje, pokušaćemo da nađemo rešenje kako bi nastavili redovne aktivnosti, stvarali prihode i u skladu sa tim ispunjavali obaveze prema radnicima, dobavljačima…“, rekao je on.\nDirektor je ocenio da su neprihvaljiva zakonska rešenja Prištine jer bi mogla da naruše model koji funkcioniše.\n„Ne želimo da primenimo zakone koji idu na štetu kompanije čak i kada bi zanemarili odluku o bespravnoj promeni vlasničke strukture, ne želimo da nam nova zakonska rešenja unište model po kome funkcionišemo a ona se odnose na promenu organizacione strukture i način upravljanja kombinatom“, rekao je Dimkić.\nDirektor je podsetio da od Trepče direktno zavisi 3.000 ljudi, odnosno 2.400 radnika ako se izuzmu interno raseljeni i oni koji su tokom godine dobili otpremnine, dok je njih mnogo, mnogo više ako se uzmu u obzir kompanije sa kojima se posluje.\nNa taj, indirektan način zavisno je 30, 35 odsto srpske populacije koja živi na KiM, rekao je Dimkić.\nPoložen kamen temeljac, stanovi za izbeglice iz BiH i Hrvatske do kraja godine\nSjajni Laslo Đere se ne zaustavlja!


Fernando Gago casi se lesiona antes de Rescindir con Boca\nNaime, 32-godišnji vezista ove godine nije zabeležio nijedan nastup za Boku zbog kidanja Ahilove tetive, koja će ga odvojiti od terena na duži vremenski period.\nGago se u Argentinu vratio 2013. godine, kada ga je španska Valensija prodala timu iz Buenos Ajresa za tri miliona. Osim toga igrao je i za Real Madrid sa velikim uspehom.\nLegenda dana: Romario\nMalo koji fudbaler na svetu može se ponositi činjenicom da je u karijeri na zvaničnim utakmicama postigao više od 1.000 golova. Još je manje onih koji su do titule svetskog prvaka došli najviše uz pomoć seksa, kao i da su u 43. godini života sasvim pristojno pikali fudbal u jednoj prvenstvenoj utakmici. Sve je to mali deo onog što krasi karijeru jednog od najboljih ali i najkontroverznijih fudbalera na Svetskim prvenstvima – Romarija.


Stevanović: SNS pobedio i u Goraždevcu sa natpolovičnom većinom - Kosovo Online\nStevanović: SNS pobedio i u Goraždevcu sa natpolovičnom većinom\n22. Jun 2020. • 14:07\nNačelnik Pećkog okruga Milo Stevanović izjavio je danas da je Srpska napredna stranka (SNS) na jučerašnjim izborima pobedila i u Goraždevcu sa natpolovičnom većinom i da je na biračkim mestima četiri i pet, na kojima glasaju meštani Goraždevca, SNS ukupno dobio 400 a Socijalistička partija Srbije 360 glasova.\nStevanović je pojasnio da na biračkom mestu 4 u ovom mestu SNS osvojio 62, a SPS 117 glasova, dok je na biračkom mestu 5 SNS dobio 338 glasova, a SPS 243 glasa, te da to u procentima znači da je na biračkim mestima na kojima glasaju samo žitelji Goraždevca SNS dobio 50,9% podrške, SPS 45,8 odsto, a ostale liste ukupno 3,30 odsto.\nStevanović je u izjavi za Kosovo Onlajn demantovao navode pojedinih medija da je SNS izgubila u Goraždevcu, istovremeno demantujući i navode o sukobu između njega i predsednika Privremenog organa opštine Peć i predsednika Opštinskog odbora SPS-a Miloša Dimitrijevića (SPS).\n“Otac vlasnika tog lokalnog medija, koji je i predsednik Opštinskog odbora SPS-a za Goraždevac, pokušao je da izazove incident, kao što sada zajedno selektivno iznose informacije i izmišljaju rezultate i pobednike u Goraždevcu. Ali u Srba je poznato da ko gubi ima pravo da se ljuti”, rekao je Stevanović i naglasio da će SNS nastaviti sa odgovornom politikom jedinstva.\n“Pozvaćemo na zajedničko delovanje, jer ovde gde nas je najmanje moramo da budemo jedinstveni, snažni i damo podršku predsedniku i državi Srbiji u borbi za KiM i naš opstanak i ostanak na ovim prostorima”, rekao je Stevanović.\nRezultati izbora za narodne poslanike Skupštine Srbije sa Kosova biće poznati nakon njihovog prebrojavanja u Raški i Vranju.\nGoraždevac izbori Milo Stevanović\nVučić: Odziv na Kosovu i Metohiji bolji nego na svim prethodnim izborima\nPredsednik Srbije Aleksandar Vučić rekao je za TV Most da je na Kosovu odziv birača do sada najbolji, u odnosu na prethodne predsedničke i parlamentarne izbore.\nGlasovi iz Kosovskog Pomoravlja dopremljeni u Vranje, rezultati danas\nOEBS: Glasanje na Kosovu se odvija regularno, mere zaštite se poštuju\nHadžiu: Srpski izbori narušili integritet Kosova


30.6.20. - Biznis.rs - Vodeći poslovni portal\nNIS DELI DIVIDENDE Ukupno 4,4 milijarde dinara\nNovacSrbijaVesti 30.6.20. 16:20 0\nSkupština akcionara NIS a.d. Novi Sad donela je odluku o raspodeli dobiti za 2019. godinu, isplati dividendi i utvrđivanju ukupnog iznosa neraspoređene dobiti Društva, navodi se u saopštenju.Na osnovu ove odluke NIS će akcionarima na ime dividende isplatiti oko 4,4 milijarde dinara odnosno 27,14 dinara po akciji bruto. Ovo... Pročitaj više\nI ŠLJIVOVICA I VISKI KLJUČNI ZA ULAZAK U EU Od Srbije se traži ujednačavanje akciza na alkohol\nEUSrbijaVesti 30.6.20. 16:16 1\nSrbija mora da završi rad na ujednačavanju akciza na alkoholna pića, s obzirom da je to jedan od uslova za ulazak u EU. Kako je istakla Jelena Rančić iz Nacionalne alijanse za lokalni ekonomski razvoj (NALED) i koordinatorka radne grupe Nacionalnog konventa o EU za poglavlje 16, to poglavlje... Pročitaj više\nSRBIJA NA SPISKU „SIGURNIH“ DRŽAVA Građani ovih 15 zemalja mogu od 1. jula u EU\nEUSrbijaVesti 30.6.20. 14:24 5\nEvropska unija (EU) odobrila je spisak 15 zemalja koje nisu članice, a čiji će građani od 1. jula moći da ulaze u Evropu. Među njima su Srbija i Crna Gora, ali nema SAD, Brazila, Rusije i Kine, saznaje Euronews.Zemlje članice EU uspele su da privedu kraju neformalne konsultacije oko... Pročitaj više\nOSETAN PAD SPOLJNE TRGOVINE SRBIJE Više od 8 odsto u prvih pet meseci\nSrbijaVesti 30.6.20. 13:38 0\nUkupna spoljnotrgovinska robna razmena Srbije za period januar-maj 2020. godine iznosila je 15 milijardi i 348 miliona evra, što predstavlja pad od 8,1 odsto u odnosu na isti period prošle godine, saopštio je Republički zavod za statistiku (RZS).Izvoz robe u posmatranom periodu iznosio je 6 milijardi i 421 milion... Pročitaj više\nSAMO CVRKUT PTICA Kazne i do 10.000 evra za buku\nEkoRegionTurizamVesti 30.6.20. 14:44 2\nSkupština Opštine Ulcinj u ponedeljak je donela Odluku o Akustičnim zonama, po kojoj je Ada Bojana svrstana u kategoriju „Tihe zone u prirodi“, saopšteno je iz Udruženja vlasnika objekata Ada Bojana.Ovom odlukom, kako ističu, konačno će se zaustaviti negativan trend koji je doveo do toga da se u ovom... Pročitaj više\nCENA NAFTE I DALJE NESTABILNA Nismo još izašli iz opasnosti, upozorava OPEC\nSvetVesti 30.6.20. 13:26 0\nCene sirove nafte u utorak do podne (CET) ponovo su izgubile na vrednosti, kao i dan ranije, kada su u popodnevnim i večernjim satima opet skočile. Nestabilnost je u proteklih nedelju dana ključna osobina naftnog tržišta, a prema rečima generalnog sekretara OPEC, Mohameda Barkinda, tržište nafte i dalje je... Pročitaj više\nRATE KREDITA NAKON TRI MESECA PAUZE STIŽU NA NAPLATU Kamate će biti raspoređene i dodate osnovnom dugu\nBankeNovacSrbijaVesti 30.6.20. 14:07 2\nGrađane koji su se odlučili za moratorijum, odnosno zastoj u otplati obaveza prema bankama od 90 dana, sada očekuje nastavak izmirenja obaveza koje su mirovale u prethodna tri meseca. “Moratorijum ističe 90 dana od trenutka kada je započeo, a to za klijente banaka znači ili poslednjih dana juna, ili prvih... Pročitaj više\nFABRIKE GRUPE CALZEDONIA OBNOVILE PROIZVODNJU U SRBIJI Sačuvana radna mesta\nBiznisSrbijaVesti 30.6.20. 13:21 0\nFabrike grupe Calzedonia proizvele su više od 40.000 maski koje su podeljene zaposlenima i donirane opštinama Sombor, Kula, Subotica, Kikinda i Bačka Topola, navodi se u saopštenju.Kako se ističe, posle privremene obustave rada u trajanju od dve nedelje u martu, fabrike su od aprila pokrenule proizvodnju u smanjenom obimu.... Pročitaj više\nDRASTIČAN PAD TURISTIČKOG PROMETA U SRBIJI Za više od 80 odsto\nEkoSrbijaTurizamVesti 30.6.20. 13:06 1\nU Republici Srbiji u maju 2020. godine, u odnosu na maj 2019. godine, broj dolazaka turista manji je za 87,6 odsto, a broj noćenja manji je za 82,6 odsto, saopštio je Republički zavod za statistiku (RZS).U maju 2020. godine, u odnosu na maj 2019. godine, broj noćenja domaćih turista... Pročitaj više\nBEZ SAMOIZOLACIJE POSLE ULASKA U HRVATSKU Susedi otvaraju granice sa Srbijom, BIH i Severnom Makedonijom\nRegionVesti 30.6.20. 15:37 2\nHrvatski ministar unutrašnjih poslova Davor Božinović je rekao da se odluka EU o otvaranju granica prema državama zapadnog Balkana očekuje tokom dana. Božinović je potvrdio da na popisu zemalja sa kojima EU, pa tako i Hrvatska, otvara granice jeste Srbija, kao i BiH i Makedonija.„Verovatno ćemo u određenoj meri... Pročitaj više


Novi trend bogataša: Zloupotreba ambulantnih kola za brzo krstarenje gradom - Auto Republika\nNemila praksa je uspostavljena u Iranu, a lepo bi bilo da se, najblaže rečeno, ne proširi dalje.\nSaobraćajne gužve karakterišu svakodnevcu brojnih svetskih metropola a iranska prestonica Teheran se po tom pitanju ne razlikuje previše od političkih i trgovinskih centara drugih kutaka na planeti. Međutim, ono što je specifično za Teheran se odnosi na nedavno „provaljenu“ praksu (pre)bogatih Iranaca koji su našli način da svoje dnevne gradske rute učine „brzopoteznim“ iskustvom.\nNaime, u želji da zadovolje svoj ego, stignu što pre na sastanak probijajući se kroz zakrčene gradske ulice, ili jednostavno iz hira, bogati Iranci su počeli da unajmljuju vozila Hitne pomoći koja se nalaze u knjigovodstvenim evidencijama privatnih zdravstvenih institucija. Celu priču je potvrdio rukovodilac privatne spasilačke službe Islamske Republike Irana, Mohtaba Lohrazbi, u razgovoru s novinarima agencije Isna.\nJasno je verovatno svima, ovakva praksa je protivzakonita, a u Iranu, verovatno kao i u svim ostalim državama, upotreba vozila Hitne pomoći (uz uključenu signalizaciju urgencije) je dozvoljena isključivo kada je opravdana strogo medicinskim razlozima. Međutim, kako otkriva Lohrazbi, slavne ličnosti, pre svega glumci, pa i visoko plaćeni profesori koji pripremaju studente i slični likovi, koriste ambulantna vozila kao da su registrovana u okviru taksi službi.\nJavno tužilaštvo Teherana sada, nakon ovih saznanja, pokreće istragu i borbu protiv zloupotrebe medicinskih vozila. Glavni teret suzbijanja, rekli bismo užasne prakse, biće ipak na lokalnoj policiji.\ntags: Iransko tržište kako izbeći gužve kola Hitne pomoći Zanimljivost zloupotreba vozila Hitne pomoći\nprevious Kiborzi će zameniti ljude na Zemlji\nnext Imamo fotografije druge generacije modela Mercedes-Benz GLE Coupe\nIzveštaj o prodajnim rezultatima u 2021. na francuskom tržištu\n01/01/2022 - 15:01\nBMW M5 driftovao osam časova bez prekida! (video)\n09/01/2018 - 13:14\nSuperiorni kineski rival Dacije Duster stiže u Evropu i košta oko 10 hiljada evra (147 ks)\nZanimljivost dana: DSG napunio petnaest godina


Trijaža pacijenata pre ulaska u opštu bolnicu Medigroup - Telegraf.rs\n21/03/20 | 16:38 ≫ 16:43\nTrijaža pacijenata pre ulaska u opštu bolnicu Medigroup\nNove mere predostrožnosti u cilju prevencije širenja korona virusa\nFoto: Nović Nedeljković\nIspred Opšte Bolnice Medigroup u Bulevaru Milutina Milankovića 3, na Novom Beogradu postavljena je privremena montažna jedinica za trijažu pacijenata pre ulaska u objekat bolnice, a u cilju prevencije širenja korona virusa kako među pacijentima, tako i među zdravstvenim radnicima.\nU privremenoj jedinici će se nalaziti medicinski tim u kompletnoj zaštitnoj opremi i raditi trijažu pacijenata i kontrolu zdravstvenih radnika. Svim pacijentima meriće se telesna temperatura beskontaktnim uređajem uz obavezno popunjavanje propisanog epidemiološkog upitnika. Ukoliko se posumnja na Covid-19 infekciju, pacijent se upućuje na kontakte javnih Domova zdravlja koji su nadležni na osnovu odluke Ministarstva zdravlja. Ukoliko pacijent nema simptome Covid-19, biće mu omogućena dalja medicinska nega u Opštoj bolnici Medigroup.\n- Iskustva iz Italije i Kine, zemalja koje su najviše pogođene korona virusom, govore nam da ustanove koje nisu predviđene za lečenje visoko infektivnih pacijenata, moraju imati nezavisnu izolacionu zonu kako ne bi došlo do mešanja zaraženih i nezaraženih pacijenata. Zato je pre ulaska u “srce sistema”, veoma bitno da se obezbede izolacione jedinice za trijažu koje preveniraju širenje infekcije korona virusom. Potrebno je da svi reagujemo pravovremeno i u skladu sa merama javnih nadležnih institucija. Bitno je da napomenem da testove na korona virus nije moguće uraditi u našem sistemu imajući u vidu da to nije u skladu sa uputstvom Ministarstva zdravlja koje je obavezujuće - istakla je Marija Rabrenović, izvršni direktor bolnica Medigroup.\nSve zdravstvene ustanove Medigroup rade i pružaju usluge u skladu sa instrukcijama Vlade RS i nadležnih ministarstava, tako da su usluge redukovane u skladu sa obavezujućim algoritmima, a svi ostali pregledi, intervencije i laboratorijske analize se rade po propisanom radnom vremenu.


Izbori /Oštre reakcije iz RS-a: Gradonačelnik Banja Luke tvrdi da BiH klizi u "Mostar" / Radio Sarajevo\nIzbori / Oštre reakcije iz RS-a: Gradonačelnik Banja Luke tvrdi da BiH klizi u "Mostar"\n23. 05. 2020. u 18:37:00 Radiosarajevo.ba\nNakon Milorada Dodika, odluku CIK-a o odgađanju lokalnih izbora komentirali su još neki članovi SNSD-a. Tako je gradonačelnik Banja Luke Igor Radojičić na svom Twitter profilu napisao da je "odluka o odgađanju lokalnih izbora u BiH nastavak serije nezakonitih radnji u izbornom procesu 2020. godine."\n"Nakon nelegalnog izbora članova CIK-a, odluka o izborima za 4. oktobra raspisana bez obaveznog rokovnika, a sad odgoda za datum koji opet nema uporište u zakonu. BiH klizi u 'Mostar'" poručio je Radojičić.\nU sličnom tonu reagirao je i Nikola Špirić, zamjenik predsjedavajućeg Doma naroda Parlamentarne skupštine BiH, koji smatra da je riječ o pravnom nasilju u režiji SDA i SDS-a.\n"SNSD će pobijediti, bilo to u oktobru ili u novembru i mi se za to ne brinemo, ali mora se reći da pravno nasilje sprovode dvije stranke - SDS i SDA. Oni sada imaju pet članova CIK-a, a način na koji već sad tumače Izborni zakon ne obećava neku pravnu sigurnost" izjavio je Špirić za Srnu.\nOn smatra da su izbori nelegalno pomjereni što neće poremetiti izborni rezultat, ali hoće napraviti opasan presedan i to bez razloga jer finansije nisu i ne mogu biti problem.\nTagovi: lokalni izbori CIK BiH Nikola Špirić Igor Radojičić SNSD\nBiH / Milorad Dodik oštro o odluci CIK-a\nBiH / CiK donio odluku: Lokalni izbori se odgađaju!\nCOVID-19 / Raste broj zaraženih u Tešnju: Pozitivno još 19 osoba\nFBiH / Važne preporuke: Kako se zaposleni i kupci trebaju ponašati u tržnim centrima


Na programu su remek-dela klasične muzike, uz spektakularne snimke Zemlje i Kosmosa američke svemirske agencije NASA\nBeogradska filharmonija priprema muzički piknik pod zvezdama zajedno sa šefom-dirigentom Gabrijelom Felcom, u nedelju, 24. juna, u novobeogradskom bloku 13, u 20:30 časova.\nNa drugom koncertu na otvorenom, publici iz cele zemlje i regiona, Filharmonija poklanja audio-vizuelni spektakl pod nazivom HD Odiseja: orkestar će svirati remek-dela klasične muzike uz spektakularne snimke Zemlje i Kosmosa američke svemirske agencije NASA.\nNa istoj lokaciji kao i prošle godine, Filharmonija ponovo svira za nekoliko desetina hiljada ljudi ispod ogromnog ekrana na kom će biti prikazani veličanstveni prizori nezamislivo dalekih galaksija. Najpre će uz snimke Zemlje orkestar izvesti Štrausovu epsku muziku Tako je govorio Zaratustra (prikazanu u filmu 2001: Odiseja u svemiru), kao i uzbudljivu kompoziciju Džona Adamsa, Kratka vožnja u brzoj mašini. Potom, Filharmonija publiku vodi u Kosmos, snimljen najnovijim optičkim instrumentima NASE, uz Dvoržakovu popularnu Simfoniju Iz Novog Sveta.\nNostalgija: Ovako bi izgledao sastav SFRJ na Mundijalu 2018\nPovezane teme: Beogradska filharmonija koncert Gabrijel Felc koncert na otvorenom Ušće Beograd svemir


Da li su zaposleni u kompanijama opasniji od malvera?\nJul 11, 2017 Kaspersky Lab\nPored malvera, neinformisani ili nepažljivi zaposleni su jedan od najčešćih uzroka sajber bezbednosnih incidenata. Dok malveri postaju sve sofisticiraniji, ljudski faktor, nažalost, može predstavljati još veću opasnost.\nKada su u pitanju ciljani napadi, neobazrivost zaposlenih je jedna od najvećih slabosti u korporativnom sistemu sajber bezbednosti. Iako napredni hakeri uvek mogu koristiti posebno napravljene malvere i složene tehnologije za planiranje napada, najverovatnije je da će početi od najslabije tačke – zaposlenih.\nPrema istraživanju, svaki treći ciljani napad (28 odsto) na kompanije u protekloj godini počinjao je pokretanjem „fišing“ napada na zaposlene. Na primer, nepažljivi knjigovođa može lako otvoriti maliciozni fajl maskiran u fakturu jednog od mnogih saradnika kompanije. Ovo može ugasiti infrastrukturu cele organizacije, čineći zaposlenog saučesnikom napadača.\n„Sajber kriminalci često koriste zaposlene kao ulaznu tačku za upad u korporativnu infrastrukturu. „Fišing“ i–mejlovi, slabe lozinke, lažni pozivi iz tehničke podrške, sve je već isprobano. Čak i obična flash memorija sa stola sekretarice ili izgubljena na parkingu može ugroziti čitavu mrežu. Sve što vam treba je neko unutar kompanije, ko nije informisan ili ne obraća pažnju na bezbednost, i uređaj se može povezati na mrežu odakle može izazvati katastrofu”, istakao je Dejvid Džekobi (David Jacoby), bezbednosni istraživač u kompaniji Kaspersky Lab.\nSofisticirani ciljani napadi ne dešavaju se organizacijama svakog dana, ali konvencionalni malveri sprovode masovne napade. Nažalost, istraživanje je takođe pokazalo da čak i tamo gde je reč o malveru, neupućeni i nepažljivi zaposleni takođe utiču na napade, pri čemu izazivaju infekciju u 53 odsto slučajeva.\nZbog čega bi sektor ljudskih resursa trebalo da bude uključen\nSakrivanjem incidenta u koji su umešani, zaposleni mogu izazvati ogromne posledice, povećavajući ukupnu štetu za kompaniju. Samo jedan neprijavljen događaj može napraviti veliki problem, a bezbednosni timovi moraju biti u stanju da za kratko vreme identifikuju pretnje sa kojima se suočavaju kako bi primenili odgovarajuće odbrambene taktike.\nMeđutim, zaposleni bi radije postavili organizaciju u rizičnu poziciju nego da prijave problem, budući da se plaše kazne ili ih je sramota zato što su odgovorni za incident. Umesto da ohrabre zaposlene da budu pažljiviji i da više sarađuju, kompanije su uvele stroga pravila i nametnule dodatne odgovornosti. To znači da sajber zaštita ne zavisi samo od tehnoloških rešenja već i od kulture same organizacije i obuke zaposlenih. Vrhovni menadžment i sektor ljudskih resursa moraju biti angažovani na tom polju.\n„O problemu prikrivanja incidenta trebalo bi da budu obavešteni ne samo zaposleni, već i vrhovni menadžment i sektor ljudskih resursa. Ako zaposleni prikrivaju incidente, za to mora da postoji razlog. U nekim slučajevima, kompanije postavljaju striktna, ali nejasna pravila i nameću preveliki prtisak na zaposlene, upozoravajući ih šta da ne rade jer će u suprotnom snositi odgovornost u slučaju da nešto krene naopako. Takve politike nameću strah i ostavljaju zaposlenima samo jednu opciju – da izbegnu kaznu po svaku cenu. Ako je vaša kultura sajber bezbednosti pozitivna, zasnovana na edukativnom umesto restriktivnom pristupu, i sprovedena od vrha na dole, rezultati će biti očigledni”, izjavio je Slava Borilin, menadžer za program sigurnosne edukacije u kompaniji Kasrpersky Lab.\nBorilin izdvaja model industrijske sigurnosti, čiju osnovu poslovanja čine izveštavanje i pristup „učenja na greškama”. Na primer, Elon Musk iz kompanije Tesla, u svom nedavnom saopštenju zahteva da svaki incident povezan sa bezbednošću zaposlenih bude prijavljen direktno njemu, kako bi odigrao ključnu ulogu u sprovođenju promena.\nOrganizacije širom sveta postaju svesne činjenice da zaposleni čine kompanije ranjivijim: 52 odsto ispitanih kompanija priznaje da su zaposleni najslabija tačka u njihovoj IT bezbednosti. Potreba da se uvedu mere fokusirane na zaposlene postaje sve više očigledna: 35 odsto kompanija nastoji da poboljša bezbednost kroz obučavanje zaposlenih, zbog čega ovo postaje drugi po redu metod sajber odbrane, odmah iza uvođenja sofisticiranijeg softvera (43 odsto).\nNajbolji način da se organizacije zaštite od ljudskog faktora jeste da kombinuju odgovarajuće alate sa bezbednosnim praksama. To podrazumeva zalaganje sektora ljudskih resursa i menadžmenta u ohrabrivanju zaposlenih da budu obazriviji i da potraže pomoć u sučaju incidenta. Podizanje svesti o bezbednosti kod zaposlenih, pružanje jasnih smernica umesto predugih dokumenata, izgradnja jakih veština i motivacije, i negovanje odgovarajuće radne atmosfere neki su od prvih koraka koje organizacija treba da preduzme.\nKada su u pitanju sigurnosne tehnologije, većina pretnji koje nastoje da targetiraju neupućene I nesmotrene zaposlene, uključujući „fišing“ napade, mogu biti sprečene sigurnosnim rešenjima. Ona mogu pokriti specifične potrebe kompanija i SMB protokola u smislu funkcionalnosti, unapred konfigurisane zaštite ili naprednih bezbednosnih podešavanja, kako bi smanjile mogući rizik.\nFakultet tehničkih nauka u Čačku pobednik konkursa RAS i dobitnik milion dinara\nADATA potvrdila da će XPG SPECTRIX D40 RGB DDR4 moduli podržavati ASUS AURA Sync


Неготин: Одржана 99. седница Општинског већа\nPočetna / Vesti / Negotin: Održana 99. sednica Opštinskog veća\nNegotin: Održana 99. sednica Opštinskog veća\nTimočka 19/02/2021 | 14:26\tVesti, Negotin, Politika, Timočka Krajina\nNa današnjoj sednici Opštinskog veća, kojom je predsedavao Vladimir Veličković, predsednik opštine Negotin, razmatrano je četrnaest predloga odluka, rešenja i izveštaja. Članovi veća su, nakon razmatranja, utvrdili predlog Odluke o obrazovanju Komisije za planove, čiji je zadatak da obavlja stručne poslove u postupku izrade i sprovođenja planskih dokumenata i obavlja poslove javnog uvida u planski dokument iz nadležnosti lokalne samouprave.\nDanas je usvojena Odluka o odobravanju godišnjih programa i raspodele sredstava namenjenih za finansiranje programa u oblasti sporta u 2021. godini. Na raspisani javni konkurs svoje prijave poslale su 24 sportske organizacije, od kojih je jedna, prijava Preferans udruženja „Pive”, odbačena zbog neispunjenja uslova konkursa koji se odnosi na obavljanje delatnosti najmanje godinu dana. Komisija za ocenu programa kojima se ostvaruje opšti interes u oblasti sporta na teritoriji opštine Negotin za 2021. godinu, uvidom u godišnje programe nosioca programa koji ispunjavaju uslove konkursa utvrdila je da ukupna sredstva tražena od 23 nosioca programa iznose 40.891.600 dinara, dok je Odlukom o budžetu opštine Negotin za sport opredeljeno 36 miliona dinara koliko je i raspodeljeno.\nVećnici su utvrdili i predloge odluka o sprovođenju i donošenju programa komasacije dela katastarske opština Tamnič, zatim Veljkovo, Mokranje i Rogljevo. Programi komasacije dobili su potrebnu saglasnost nadležnog ministarstva, i set odluka koje su danas utvrđene, važne su kako bi lokalna samouprava pravovremeno pripremila potrebnu dokumentaciju za apliciranje za potrebna sredstva Ministarstva poljoprivrede, šumarstva i vodoprivrede Republike Srbije. Pred većnicima je danas bio i predlog Odluke o izmenama i dopunama odluke o opštem uređenju naseljenih mesta i komunalnom redu na teritoriji opštine Negotin.\nDanas su utvrđeni predlozi odluka o donošenju planskih dokumenata, PDR-a za izgradnju objekata na Graničnom prelazu „Kusjak–Đerdap 2” i izmene i dopune PDR-a za naselje Negotin. Plan detaljne regulacije za izgradnju objekata na Graničnom prelazu „Kusjak–Đerdap 2” obuhvata drumski granični prelaz za međunarodni putnički i teretni saobraćaj „Kusjak–Đerdap II” (između Republike Srbije i Republike Rumunije), kao i okolni prostor neophodan za definisanje planiranih površina i objekata potrebnih za funkcionisanje ovog graničnog prelaza. Ukupna površina planskog obuhvata, u okviru kojeg se nalazi i zona funkcionalnog dela, odnosno planirani kompleks graničnog prelaza, iznosi 6,45 hekatara. Cilj predloga Odluke o donošenju izmena i dopuna Plana detaljne regulacije za naselje Negotin je stvaranje planskog osnova za izgradnju stambenog komleksa na prostoru bivšeg „Krajina Vina”, a po zahtevu „Elixir” Prahovo, kao i stvaranje osnova za izgradnju objekata zainteresovanih fizičkih lica i ozakonjenja poslovnih objekata u ulici Koste Todorovića (lokali iza stadiona).\nNa današnjoj sednici usvojen je Izveštaj o realizaciji ugovora vezanih za sufinansiranje projekata iz budžeta opštine Negotin radi ostvarivanja javnog interesa u oblasti javnog informisanja u 2020. godini i Odluka o raspisivanju Javnog poziva za učešće na konkursu za sufinansiranje projekata proizvodnje medijskih sadržaja iz oblasti javnog informisanja na teritoriji opštine Negotin u 2021. godini.\nDanas je utvrđen i predlog Rešenja o davanju saglasnosti na Program poslovanja sa finansijskim planom Javnog preduzeća „Bogovina” Bor i usvojeni Godišnji izveštaj o radu interresorne komisije za procenu potrebe za dodatnom obrazovnom, zdravstvenom i socijalnom podrškom, detetu, učeniku i odraslom, i predloženim podrškama za 2020. godinu i Zaključak za izdvajanje sredstava u iznosu od 61.000 dinara za transportne troškove klavira, radi učestvovanja na konkursu za dodelu sredstava prikupljenih po osnovu krivičnog gonjenja Ministarstva pravde Republike Srbije.\nPrethodna GIK grada Zaječara: Odbijena izborna lista „Montoja i Pravednici – Dragan Stamenković”, proglašena lista SPS-JS\nSledeća Korona u Zaječaru: Jedan smrtni ishod i još 38 novoinficiranih lica


Ambasador Holandije: Zemlje moraju da imaju nezavisno pravosuđe pre ulaska u EU - European Western Balkans\nAutor EWB 12. 02. 2020.\nAmbasador Pluh sa predsednikom Vučićem; Foto: Predsedništvo Srbije\nBEOGRAD – Stav Holandije je da Srbija, Crna Gora, kao i ostale zemlje Zapadnog Balkana imaju mesto u Evropskoj uniji, ali da treba najpre ispuniti kriterijume koje postavlja EU, rekao je Žil Bešor Pluh, ambasador Holandije u Srbiji i u Crnoj Gori.\n„Najkraće rečeno, naš stav staje u tri reči – mi smo strogi, pravični i posvećeni procesu pristupanja Zapadnog Balkana EU. Vlada smatra da svakako postoji mesto za ove evropske zemlje koje su locirane vrlo strateški, te da i Holandija i EU mogu imati samo koristi od članstva Zapadnog Balkana u EU“, izjavio je ambasador gostujući u novoj epizodi podkasta European Talks Centra za evropske politike.\nAmbasador je rekao kako mnogi ljudi, i u Holandiji i u Srbiji, imaju negativno mišljenje o tome da zemlje regiona postanu deo EU, ali manji broj ljudi zapravo ima znanje ili razumevanje o procesu. On je izjavio da među građanima Holandije postoji opšta zabrinutost zbog proširenja, iz straha da će ulazak novih zemalja uticati na opšte blagostanje stanovništva.\n„To se ne odnosi samo na ekonomske ili finansijske efekte, već i na socijalni efekat, vladavinu prava, na primer. Kada delite svoju dnevnu sobu sa drugim gostima, očekujete da se oni prema nameštaju postupaju isto kao i vi“, ističe ambasador.\nDa bi građani bili za pristupanje, oni treba da budu uvereni u činjenicu da će se, ako dođe do proširenja EU, poštovati ljudska prava, te da će postojati pošteno i nezavisno pravosuđe, kao što je to slučaj u svim članicama EU.\nPluh se osvrnuo i na Konferenciju o budućnosti Evrope čiji je početak najavljen za 9. maj. Očekivani ishod ovog dvogodišnjeg političkog procesa je funkcionalnija EU, kroz izmenu, utvrđivanje ili dopunu postojećih evropskih sporazuma. Sve se više mogu čuti zahtevi da je potrebno da i zemlje koje se nalaze u procesu pristupanja treba da imaju svoj glas na ovoj konferenciji, budući da će ona pokriti i pitanje proširenja. Ambasador je rekao da Holandija još uvek nema stav, ali da on smatra da Srbija i Crna Gora treba da imaju svoj glas na ovoj konferenciji.\n„Ovo će generalno biti veoma važna godina za EU. Pored ove konferencije, imamo takođe i Bregzit i posledice izlaska će da se pregovaraju do kraja godine, zatim višegodišnji finansijski okvir o kome treba pregovarati u vezi sa budžetom EU od 2020. do 2027. godine. U isto vreme se dešava puno stvari i svaka odluka će imati uticaja na ostale odluke“, rekao je Pluh.\n„Mi ocenjujemo sve zemlje po njihovim individualnim zaslugama, što znači da ne postoji -‘spajanje’ pristupnih procesa zemalja kandidata u bilo kojem smislu, bilo političkog ili drugog. Ako neka država uspe da sprovede reforme potrebne za otvaranje pregovora, trebalo bi da otvorimo pregovore sa tom određenom zemljom“, smatra Pluh.\n„Tako smo, u slučaju Severne Makedonije i Albanije, prošlog oktobra imali pozitivan stav o otvaranju pregovora sa Severnom Makedonijom, ali smo, s druge strane, imali utisak da bi Albanija trebalo da još poradi na reformama, pre nego što budemo spremni da otvorimo pregovore“, dodao je on.\nCentar za evropske politikeHolandijaVladavina pravaŽil Bešor Pluh\nĐilas: Fabrici deo briselske administracije koja žmuri na stanje u Srbiji\nMateja Agatonović 28. 09. 2018. 28. 09. 2018.


Početna/Google/Google je upozorio korisnike Huawei telefona da ne preuzimaju aplikacije Gmail i Youtube\nGoogle je u petak, 21. februara objavio članak koji je namenjen rasvetljavanju trenutne situacije sa kompanijom Huawei. Prošle godine je vlada Sjedinjenih Američkih Država zabranila kompanijama da rade sa kineskim proizvođačem hardvera.\n„Google-u je zabranjeno da sarađuje sa kompanijom Huawei na novim modelima uređaja ili da im omogućava aplikacije kao što su Gmail, Maps, Youtube, PlayStore i druge predinstalacije ili preuzimanja na ovim uređajima”, napisao je Tristan Ostrowski, direktor za pravna pitanja za Android i Google Play, a objavljeno je na sajtu 9to5Google.\nPrema Google-u, još uvek postoji velika konfuzija oko toga šta se dešava i koji proizvodi podležu zabrani njihovih usluga.\n„Nastavili smo da primamo brojna pitanja o novim Huawei uređajima (npr. da li se odnosi na nove modele koji su lanisrani sada ili starijim modelima koji su lansirani nakon 16. maja 2019. godine, ali oni sada postaju dostupni u drugim delovima sveta) i o tome da li se mogu koristiti Google-ove aplikacije na njima. Želeli smo da pružimo jasne smernice onima koji postavljaju ova važna pitanja.”\nČlanak sadrži najdirektnije komentare na Huawei sagu do sada. Kompanija Google nije vagala o tome da li Huawei predstvalja pretnju američkoj nacionalnoj bezbednosti, na čemu insistiraju obaveštajne agencije i zakonodaci.\n„Naš fokus je bio na zaštiti bezbednosti Google korisnika na milionima Huawei uređaja širom sveta”, napisao je Ostrowski. „Nastavili smo da sarađujemo sa kompanijom Huawei, u skladu sa vladinim propisima. Obezbeđujemo ažuriranja za bezbednost, kao i ažuriranja za Google aplikacije na postojećim uređajima i nastavićemo sve dok je to dozvoljeno.”\nHuawei proizvodi koji su objavljeni 16. maja 2019. ili pre toga možda će i dalje imati ta ažuriranja. Ali sva kasnija izdanja, smatraju se „nezvaničnim”, jer Google nije uspeo da te uređaje stavi na „rigorozne” provere niti da na njih unapred instalira Goole Play Protect softver, koji može otkriti da li je hardver ugrožen.\nGoogle upozorava kupce sa novijim Huawei proizvodima da ne pokušavaju da na neproverene uređaje ne instaliraju Gmail, Youtube, Play Store ili bilo koji drugi Google softver. Zato što kompanija ne može da garantuje da li su ove aplikacije prave ili malware-i.\n„Preuzete Google aplikacije neće raditi pouzdano jer ne dozvoljavamo da se ovi servisi pokreću na neproverenim uređajima gde bezbednost može biti ugrožena. Njihovo preizimanje može nositi visok rizik od instaliranja aplikacije koja je izmenjena na načine koji mogu ugroziti bezbednost korisnika.”\nOstrowski je završio članak podrške opisujući kako možete da proverite da li je vaš uređaj pod zaštitom Google Play-a.\n„Da biste proverili da li je vaš uređaj ceritifikovan, otvorite aplikaciju Google Play na vašem Android telefonu, kliknite na Meni i potražite Settings. Videćete da li je vaš uređaj certifikovan pod stavkom Play Prorect cerification.”


Jeftini letovi iz Španije za Bugarsku - Avionske karte Španija Bugarska - eSky.ba\nLetovi iz Španije za Bugarsku\nPretražite letove iz Španije za Bugarsku\nProvjerite najbolje ponude letova iz Španije za Bugarsku\nKada rezervisati letove za Bugarsku\nDirektni letovi s avio kompanijom:\tWizz Air (W6),\tRyanair (FR),\tBulgaria Air (FB).\n✔ Postoje li posebne ponude za letove iz Španije za Bugarsku na eSky.ba?\n✔ Mogu li se pobrinuti za osiguranje prilikom rezervacije leta iz Španije za Bugarsku?\n✔ Ako rezerviram let iz Španije za Bugarsku, mogu li rezervirati ujedno i smještaj?\n✔ Koje avio-kompanije nude letove iz Španije za Bugarsku?\nBudite sigurni, da na eSky.ba ponuda letova iz Španije za Bugarsku uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Španija - Bugarska\nPopularni aerodromi: Jeftini letovi od Madrid Barajas Jeftini letovi od Malaga Costa del Sol Jeftini letovi od Palma de Mallorca Airport Jeftini letovi od Valencia Manises Jeftini letovi od Las Palmas Gran Canaria Jeftini letovi od Albacete Bus Station


VojvodinaCafe - Begej kao velika septička jama\nBegej kao velika septička jama\nVest objavljena: 11.09.2012 07:33\nNikako da se probudi ekološka svest o potrebi čuvanja vodotokova. Mnogobrojni učesnici “Vesele begejske regate”, koji su nedavno sa pedesetak plovila obišli sva mesta smeštena uz reku od njenog ulaska u Srbiju (kod Srpskog Itebeja), do prevodnice Klek, još jednom su ukazali na problem zagađenosti ovog vodotoka.\nOrganizatori regate, iz žitištanskog ekološkog udruženja “Begej Sveti Đurađ” i Asocijacije za razvoj ove opštine, uz pomoć aktivista prikupljali su otpad iz vode i na pojedinim mestima puštali mlađ šarana. Ali teško da će poruke učesnika regate stići do nadležnih, jer već godinama pokrajinski, ali i republički organi slabo mare za jadno i tužno stanje Begeja.\nPogrešno se Begej naziva rekom, jer je to kanal i tako je kategorizovan u zvaničnim vodotocima Srbije. Dužina mu je 120 kilometara, započinje kod rumunskog grada Temišvara, a kroz našu zemlju protiče u dužini od 75 kilometara i završava u Tisi. Prosečna dubina kanala je 2,5 metara, a širina 30.\nOd 1760. kanal je postao važan plovni put između Temišvara i Dunava, a uspešna plovidba organizovana je sve do 1958. Tada je zbog političko-ekonomske situacije u regionu zatvoren za brodove. Pretvoren je, manje-više, u običan kanal za ispuštanje (neprerađenih) otpadnih voda, te za sakupljanje viška površinskih voda. Zbog strogih propisa EU, rumunska strana dosta je učinila na zaštiti Begeja. Kod nas je on bukvalno pretvoren u otvoreni kanalizacioni sistem! A zapušteno rastinje smanjilo je brzinu proticanja vode i povećalo stopu taloženja mulja.\nIstraživanje Centra izvrsnosti za hemiju okoline i procenu rizka (CECRA), kojim je rukovodio ugledni naučnik sa Univerziteta u Novom Sadu profesor dr Božo Dalmacija, pokazalo je da Begej ima veoma zagađen sediment, naročito teškim metalima, a registrovana je čak i radioaktivnost! Najveći problem kanala jeste taj što on decenijama nije očišćen, zbog čega je praktično onemogućena plovidba većim brodovima.\nPre nekoliko godina jedna holandska ustanova izradila je studiju o čišćenju korita Begeja celim njegovim tokom i povratku brodova. Međutim, projekat je veoma zahtevan, procenjivao se na 30 miliona evra i nije bilo zainteresovanih koji bi ga finansirali.\nSamuel Kolar, iz vodoprivrednog preduzeća “Srednji Banat”, objašnjava da je ovako stanje uslovio i nedovoljan dotok vode iz Rumunije, gde se takođe bore sa sušom. Ali mnogobrojni italijanski investitori u rumunskom delu Banata, koji su zakupili tamošnje oranice, obilato koriste vodu iz Begeja za navodnjavanje. Kod nas se o tome još ne razmišlja, a zbog neizgrađenih postrojenja za prečišćavanje otpadnih voda, Begej se skoro svakodnevno uništava.


Cicović: Srpska i Srbija nastavljaju zajedničke projekte - Argumenti\nNaslovna Srbija Cicović: Srpska i Srbija nastavljaju zajedničke projekte\nSrbija je najznačajniji investitor u Srpskoj, zajednički gradimo infrastrukturne projekte, zajednički koristimo prirodne resurse, rekao je Mlađen Cicović, šef Predstavništva Srpske u Srbiji, gostujući u Jutarnjem programu RTRS-a.\n– Radimo na povezivanju auto-putem naša dva najveća grada Beograda i Banjaluke. U pripremi je dokumentacija za auto-put Beograd-Sarajevo, kao i izgradnja hidrocentrale Buk Bijela. Nema grada u Srpskoj u koji nije stigla pomoć iz Srbije – naglasio je Cicović.\nOn je istakao i značaj juče otvorenog mosta “Bratoljub” u Ljuboviji.\n– Most “Bratoljub” u narednom periodu daće poseban pečat razvoju Podrinja, ali i ukupnim odnosima Srbije i Republike Srpske, prije svega robnog prometa, jer do sada imali smo samo dva prelaza u Višegradu i Zvorniku – naglasio je Cicović, dodavši da zajednički projekti Srpske i Srbije iznose oko 800 miliona evra.\n– Susret Putina i Vučića značajan je za naš narod, jer Srbija i Rusija imaju odlične odnose, saradnja na najvišem nivou, i sigurno da to ne može štetiti interesima Srpske. Dogovor oko cijene gasa i nas u Srpskoj sve je obradovao, jer znamo da se radi na povezivanju gasovoda Srpske i Srbije – istakao je Cicović.\n– Idu novogodišnji praznici, svi naši građani mogu dolaziti kao što su i sada u Srbiju. U ugostiteljskim objektima mogu boraviti sa potvrdama o vakcinaciji u Srpskoj, kao i građani Srbije – poručio je Cicović.


Рио Тинто: Прерада јадарита биће пример најбоље праксе\nHomeEkologijaRio Tinto: Prerada jadarita biće primer najbolje prakse\n26/08/2021Redakcija BALKAN TVEkologija, Vesti0\nBEOGRAD: U cilju nastavka dijaloga sa zainteresovanim stranama i predstavljanja svih detalja projekta Jadar, posebno onih koji izazivaju zabrinutost kod građana, Rio Sava Eksplorejšn, ćerka firma kompanije Rio Tinto koja razvija ovaj projekat, održala je četvrti po redu Otvoreni sastanak sa predstavnicima nevladinog sektora i šire javnosti, saopštila je ova kompanija.\nU saopštenju se navodi da su nakon sastanaka održanih u aprilu, junu i julu sa više od 200 učesnika, predstavnici kompanije Rio Sava, zajedno sa ekspertima naučnih institucija uključenih u projekat, detaljno predstavili tehnologiju prerade ruda u okviru kompanije Rio Tinto, tehnologiju prerade jadarita na projektu Jadar, ali i lanac dodatnih vrednosti projekta u pogledu finalnog proizvoda i benefita za Srbiju.\nSastanku je onlajn prisustvovalo više od 70 učesnika i oni su imali priliku da u direktnom razgovoru sa predstavnicima kompanije Rio Sava dobiju odgovore na sva pitanja u vezi sa projektom Jadar.\n„Metoda prerade jadarita rezultat je višegodišnjeg rada naše kompanije i ona će se odvijati u modernom postrojenju, sa inovativnom i održivom procesnom tehnologijom, koja je ekološki prihvatljiva i značajno naprednija od ranije korišćenih“, istakla je direktorka Rio Sava Edžploration Vesna Prodanović.\nDodala je da je planirano da projekat Jadar bude primer najbolje tehnologije za preradu rude koja ispunjava tri, za nas najvažnija principa, da bude tehnološi održiva, ekološki prihvatljiva i ekonomski isplativa.\n„Projekat Jadar predstavlja integrisani proces unutar koga se celokupna prerada obavlja na jednom mestu što je ekonomski i ekološki najisplativije. Time Rio Tinto zadržava vrednosni lanac u Srbiji, proizvodeći ovde finalni proizvod kome nije potrebna dalja prerada“ zaključila je Vesna Prodanović.\nOcenila je da projekat Jadar na taj način obezbeđuje konkurentnost ovog proizvoda na svetskom tržištu i mapiranje Srbije kao ključne zemlje u procesu tranzicije ka zelenim izvorima energije.\nProjekat „Jadar“, kao jedna od vodećih grinfild investicija u Srbiji razumljivo izaziva veliku pažnju javnosti, nevladinih organizacija i posebno lokalnog stanovništva, navodi se u saopštenju.\nIstiče se da su serije otvorenih sastanaka važan segment otvorenog dijaloga i saradnje na bazi tačnih, relevantnih i transparentnih informacija te da će Rio Sava i u budućnosti nastaviti da aktivno sluša potrebe svih zainteresovanih strana u vezi sa razvojem projekta Jadar.\nTome u prilog govori i činjenica da je sledeći otvoreni sastanak zakazan već za septembar, navodi se u saopštenju.\nProdanović: Prerada jadarita jeste nova, ali je testirana\nMineral jadarit u Jadru jeste nov i proces njegove prerade je inovativan, ali se sastoji od niza poznatih postupaka koji se rade po svetu, pri čemu smo sagledali sve moguće rizike i zadatak je i nas i države da obezbedimo da se svi procesi vode na siguran način, izjavila je generalna direktorka Rio Sava Eeksplorejšn Vesna Prodanović.\nSve to da koncentrat litijuma ne bi izlazio iz njihove zemlje na dalju preradu u neku drugu zemlju, a to je prema njenim rečima, najčešće Kina.\n„Alitalija“ odlazi u istoriju, Italija dobija novu avio-kompaniju


Na sastanku razmijenjena mišljenja u vezi sa primjenom revidirane metodologije proširenja, koordinacijom procesa pregovora...\nInoviranjem članstva u radnim grupama za vođenje pristupnih pregovora osnaženi su kapaciteti za ispunjavanje obaveza na evropskom putu, poručeno je sa radnog sastanka u Baru.\nNa sastanku glavne pregovaračice Zorke Kordić sa šefovima radnih grupa za vođenje pristupnih pregovora poručeno je da šefovi radnih grupa za 33 poglavlja pregovora predstavljaju okosnicu pregovaračke strukture.\nOni, kako je istaknuto, djelovanjem pružaju jasnu viziju mape puta za zatvaranje poglavlja u svim oblastima pravne tekovine Evropske unije (EU).\n“Inoviranjem članstva u radnim grupama za vođenje pristupnih pregovora osnaženi su kapaciteti za ispunjavanje obaveza na evropskom putu, a njihovi članovi koji dolaze iz organa državne uprave i civilnog sektora spremni su da znanjima, iskustvom i predanim radom u sljedećoj fazi procesa maksimalno doprinesu tom zajedničkom cilju”, poručeno je sa sastanka.\nKako je saopšteno iz Generalnog sekretarijata Vlade, na sastanku su razmijenjena mišljenja u vezi sa primjenom revidirane metodologije proširenja, koordinacijom procesa pregovora.\n“Kao i unapređenjem interne i eksterne komunikacije, kvalitetom materijala i jačanjem ljudskih resursa i predstavljanjem rezultata iz procesa pregovora u crnogorskoj i međunarodnoj javnosti”, navodi se u saopštenju.\nGovoreći o značaju nove metodologije, Kordić je ukazala da će Crna Gora, kroz mjere rane integracije, imati priliku da učestvuje u brojnim politikama i programima Unije koji će donijeti koristi crnogorskom društvu i prije formalnog članstva.\nOna je ukazala na važnost političkog dijaloga sa državama članicama EU i potrebu aktivnijeg komuniciranja rezultata procesa prema njima.\nKordić je rekla da su sva pregovaračka poglavlja važna, ali da su ona koja se odnose na vladavinu prava, zbog uticaja na ukupni razvoj društva, u središtu pregovaračkog procesa sa EU.\n“Imajući to u vidu, potrebno je da paralelno sa kompleksnim reformama vladavine prava fokusirano radimo na svim preostalim poglavljima u cilju ispunjenja njihovih završnih mjerila“, navela je Kordić.\nŠefovi radnih grupa su, kako je saopšteno, iznijeli svoja viđenja i predloge s ciljem što efikasnije primjene nove metodologije i izrade mapa puta za ispunjenje preostalih obaveza u svim pregovaračkim poglavljima.\nOni su istakli da su spremni da, učešćem u različitim aktivnostima, doprinesu vidljivosti procesa pristupanja i crnogorskoj javnosti predstave značaj i koristi od pristupanja Crne Gore EU.\n“Zaključeno je da je neophodna veća sinergija izmedju poglavlja, što se značajnim dijelom može postići kroz novi klasterski pristup njihovog grupisanja, a najviše zajedničkim naporima na identifikovanju horizontalnih veza između poglavlja - sve u cilju uspješne realizacije obaveza”, kaže se u saopštenju.\nEvropska unijaevropske integracijeZorka KordićGeneralni sekretarijat Vlade


Kineska kompanija CEE preuzima udeo u NIS-ovom vetroparku “Plandište”\nNaftna industrija Srbije (NIIS) je saopštila da su u toku pregovori oko preuzimanja udela u vetroparku „Plandište“ od strane kineske kompanije CEE. Takođe je saopšteno da je u toku i procena finansijskih aspekata ovog projekta. U vetroparku „Plandište“ predviđena je izgradnja 34 vetrogeneratora ukupnog k\nNaftna industrija Srbije (NIIS) je saopštila da su u toku pregovori oko preuzimanja udela u vetroparku „Plandište“ od strane kineske kompanije CEE.\nTakođe je saopšteno da je u toku i procena finansijskih aspekata ovog projekta. U vetroparku „Plandište“ predviđena je izgradnja 34 vetrogeneratora ukupnog kapaciteta 102 megavata na teritoriji istoimene opštine u Srbiji. Ukupna vrednost projekta iznosi 160 miliona EUR, dok će NIS iz sopstvenih izvora obezbediti 23 miliona EUR.\nSledeća ⇨ Kineski jezik na dobrom glasu u Srbiji\nPrethodna ⇦ Kineska delegacija u Vladi Federacije BiH: O projektu izgradnje Bloka 7 TE Tuzla


Da li će epidemija usporiti sa dolaskom leta? Ključnu ulogu može da odigra masni sloj virusa, ali je moguć i DRUGI TALAS ZARAZE - Zena.rs\nDa li će epidemija usporiti sa dolaskom leta? Ključnu ulogu može da odigra masni sloj virusa, ali je moguć i DRUGI TALAS ZARAZE\nMnoge zarazne bolesti nestaju sa promenom godišnjih doba. Da li će to biti slučaj sa novim virusom?\nMedicinska radnica u Indoneziji Foto: Profimedia\nGrip se javlja u zimskim mesecima, kao i norovirus (grupa virusa koji uzrokuju stomačni grip, odnosno gastroenteritis, prim.a). Tifoid vrhunac dostiže tokom leta (u pitanju je bakterijska infekcija uzrokovana specifičnim tipom salmonela bakterija, koje uzrokuju simptome tifusa).\nMale boginje opadaju leti u predelima sa umerenom klimom, dok su tropskim regionima najučestalije u sušnoj sezoni.\nImajući ove podatke u vidu, nije iznenađujuće što se mnogi pitaju da li će pandemija COVID- 19 početi da jenjava dolaskom leta? Međutim, virus je suviše nov da bi se imali čvrsti podaci kako će se širiti sa promenom godišnjoj doba, piše "BBC".\nBlizak njemu SARS je brzo bio zaustavljen da bi se imali podaci kako na njega deluju godišnja doba.\nStudija koju je pre 10 godina sprovela Kejt Templton sa Centra za zarazne bolesti na Univerzitetu u Edinburgu, otkrila je tri korona virusa - svi su bili registrovani na pacijentima sa infekcijama respiratornog trakta u bolnicama i na odeljenju opšte hirurgije i svi su pokazali izraženu zimsku senzonalnost (ograničenost na određeno godišnje doba, prim.a).\nTi virusi su uzrokovali infekcije od decembra do aprila, sledeći sličan obrazac kakav se beleži kod grupa. Četvrti korona virus koji je uglavnom pronađen kod pacijenata sa oslabljenim imunološkim sistemom, bio je više sporadičan.\nNeobjavljena analiza koja upoređuje vreme na 500 lokacija širom sveta na kojima su zabeleženi slučajevi COVID-19 ukazuje na vezu između širenja virusa, temperature, brzinu vetra i relativne vlažnosti vazduha.\nDruga neobjavljena studija je, takođe, pokazala da su veće temperature povezane sa manjim širenjem COVID- 19, ali napominje da sama temperatura ne može da objasni globalnu varijaciju incidencije virusa (učestalost novih, incidentnih slučajeva bolesti, odnosno dinamika virusa, prim.a).\nJoš jedno neobjavljeno istraživanje kaže da su umerena topla i hladna klima najosetljivije na trenutnu epidemiju novog virusa, a slede ih sušna područja. Tropski delovi planete će, rekli su istraživači, biti verovatno najmanje pogođeni virusom.\nDa li vreme ima uticaj na COVID-19?Foto: Profimedia\nVažno je reći da pandemije često ne prate iste sezonske obrasce koji se javljaju kod epidemija. A bez realnih podataka tokom više godišnjih doba, istraživači se oslanjaju na kompjutersko modeliranje kako bi predvideli šta se dogoditi.\nKada je u pitanju razlika između pandemije i epidemije, kao primer je navedena španska groznica, odnosno španski grip koji se javio pri kraju Prvog svetskog rata, a koji se širio u tri talasa.\nŠpanska groznica je vrhunac dostizala za vreme letnjih meseca, za razliku od epidemije gripa koja je najaktivnija zimi.\nPored toga, procene senzonalnosti COVID- 19 baziraju se na podacima o endemskim vrstama korona virusa koje već neko vreme kruže među ljudskom populacijom, i pitanje je koliko se mogu primeniti na novi soj virusa.\n"Na kraju možemo da očekujemo da COVID - 19 postane endemska bolest (bolest ograničena na određenu populaciju ili određeno područje)", rekao je Jan Albert, profesor za kontrolu infektivnih bolesti koji se specijalizovao za viruse na Karolinskom institutu u Stokholmu.\n"I bilo bi zaista iznenađujuće da virus tada ne pokaže senzonalnost. Veliko je pitanje da li će osetljivost virusa na godišnja doba uticati na njegovu sposobnost širenja tokom pandemije. Ne znamo sigurno, ali treba imati na umu da je to moguće", dodao je profesor.\nKljučna veza sa ostalim korona virusima\nTreba biti oprezan sa primenom podataka o senzonalnom ponašanju ostalih korona virusa na COVID- 19, ali zašto ti podaci bude nadu?\nKorona virusi su porodica zamotanih virusa. To znači da su obloženi masnim lipidnim dvoslojem, a koji je prekriven proteinima koji se izdvajaju poput šiljaka na kruni, pa otkud i dolazi njihovo ime jer je korona latinski naziv za "krunu".\nIstraživanja ukazuju da ovaj masni sloj čini viruse osetljivijim na toplotu od onih koji ga nemaju. Na hladnoći se taj sloj stvrdnjava u stanje nalik gumi, poput masnoće iz kuvanog mesa koja očvrsne kada se ohladi.\nKorona virus pod mikroskopomFoto: Profimedia\nIstraživanja su već pokazala da COVID- 19 može da preživi do 72 sata na tvrdim površinama, poput plastike i nerđajućeg čelika prii temperaturi od 21 do 23 Celzijusova stepena i na relativnoj vlažnosti vazduha od 40 procenata.\nTreba još testirati kako se COVID- 19 ponaša na drugim temperaturama i pri drugačijim vlažnostima vazduha, ali istraživanja o drugim korona virusima sugerišu da oni mogu da prežive više od 28 dana na temperaturi od četiri stepena, navodi "BBC".\nUtvrđeno da je da SARS najduže preživljava u suvim i hladnim uslovima. Pokazalo se tako da na glatkim površinama može da opstane pet dana na temperaturi od 22 do 25 stepena i vlažnosti vazduha od 40 do 50 procenata. Što su temperatura i vlažnost vazduha rasli, kraće je mogao da preživi.\nZašto je socijalna distanca tako važna?\n"Klima ima ulogu jer utiče na stabilnost virusa izvan ljudskog tela, na primer, kada ga izbacimo kašljanjem ili kijanjem", rekao je Miguel Arauho, koji proučava efekte promene životne sredine na biodiverzitet (biološku raznovrsnost živih bića na planeti, prim.a) u Nacionalnom muzeju prirodnih nauka u Madridu, i dodao:\n"Što je virus stabilniji u spoljašnoj sredini, to je veća njegova sposobnost da zarazi ljude i preraste u epidemiju. Iako se Sars-Cov-2 brzo proširio po svetu, najveći "udari" bili su na mestima sa suvim i hladnim vremenom".\nIpak, poredeći COVID - 19 sa ostalim korona virusima rekao je:\n"Razumno je očekivati da će se dva virusa slično ponašati. Ali to nije jednosmerna jednačina. Virus se širi od čoveka do čoveka. Što je više ljudi na bilo kojem mestu i što više njih stupi u kontakt, biće više infekcija. Njihovo ponašanje je ključno za razumevanje širenja virusa".\nFlorida ovih danaFoto: Profimedia\nStudija Univerziteta u Merlendu je pokazala da se virus najviše proširio u gradovima i regionima gde su prosečne temperature bile od pet do 11 stepeni i sa niskom relativnom vlažnošću vazduha.\nAli bilo je i znatnog broja slučajeva u tropskim područjima. Nedavna analiza o širenju virusa u Aziji koju su uradili naučnici sa Harvardske medicinske škole ukazuje na to da pandemijski korona virus neće biti toliko osetljiv na vremenske prilike kao što se pretpostavlja.\nSignapur u apriluFoto: Profimedia\nOni su naveli brz rast zaraze u hladnim provincijama Kine, poput Đilina i Hejlungđanga, ali i brzo prenošenje virusa u tropskim delovima, kao što su Singapur i Guangsi. Ovo drugo sugeriše da porast temperature i vlažnosti vazduha neće izazvati pad broja obolelih.\nZbog toga je važno preduzeti obimne mere javnog zdravlja kako bi se kontrolisao virus, kao što je socijalna distanca.\nNimalo zanemarljive nisu ni sezonske promene u ponašanju ljudi. Na primer, male boginje su najučestalije za vreme škole, a opadaju tokom praznika kada deca ne šire bolest jedni drugima.\nPretpostavlja se da je ogromna migracija ljudi oko Kinske nove godine 25. januara odigrala ključnu ulogu u širenju COVID- 19 iz Vuhana u druge gradove Kine i širom sveta.\nPostoji i veza vremena i našeg imunog sistema koju neki povezuju sa manjim nivoom vitamina D tokom zime, kada smo najčešće u zatvorenom prostoru, a manje izlažemo Sunčevoj svetlosti koja je glavni izvor ovog vitamina.\nPojedine studije kažu da nivo vitamina D nije povezan sa širenjem gripa.\nJoš kontroverznije je pitanje da li hladno vreme slabi naš imunitet. Određene studiju daju potvrdan odgovor, međutim, neki naučnici tvrda da prehlada zapravo pojačava broj imunoloških ćelija u našem organizmu koje brane telo od infekcije.\nKorona virus i plućaFoto: Profimedia\nPostoje čvršći dokazi da vlada ima veći uticaj na naš odbramben mehanizam. Kada je vazduh suv, smanjuje se količina sluzi koja pokriva naša pluća i disajne puteve i čini nas osetljivijim na infekcije.\nJedna intrigantna studija kineskih naučnika ukazuje na vezu smrtnosti COVID- 19 i vremenskih uslova. Analizirali su 2, 300 smrtnih slučajeva i upoređivali ih sa temperaturom, vlažnosti vazduha i nivoom zagađenja na dan kada su se desili.\nIako studija tek treba da bude objavljenja, pokazala je da su stope smrtnosti bile niže u danima kada su vlažnost vazduha i temperatura bili viši.\nAnalizom se sugeriše i da je veći nivo smrtnosti bio u danima sa maksimalnim i minimalnim temperaturnim rasponima. Ipak, njihov rast zasniva se na kompjuterskom modeliranju.\nLjudi u SingapuruFoto: Profimedia\nS obzirom da je COVID- 19 novi virus, male su šanse da će osobe koje se jednom oporave od njega, steći imunitet protiv njega.\nVirus će se širiti i izazivati bolesti na način razičit od delovanja endemskih vrsta, jedno je od stanovništa.\nDirektorka istraživanja Francuskog instituta zdravlja i medicinskog istraživanja Viktorija Kolica smatra da je avionska putovanja bila glavna ruta kojom se virus širi pa je socijalna distanca ključna u zaustavljanju širenja zaraze što su podržale brojne vlade zatvaranjem javnih mesta,\nViktorija ističe da nema dokaza da se COVID- 19 sezonski ponaša, kao i da ponašanje ljudi može da odigra važnu ulogu, ali da je rano za procenu preduzetih mera. Ipak, napomenula je da smanjenje socijalnih kontakata samo po sebi smanjuje širenje zaraze.\nJapan, mart 2020.Foto: Profimedia\nU slučaju da se COID-19 zaustavi tokom narednih meseci, to bi moglo da bude iz nekoliko razloga - mera prevencije poput (samo)izolacije i socijalnog zastoja, jačanja imuniteta stanovništva ili zbog efekta vremenske sezone.\nDr Jan Albert je istakao da bi sezonski efekat mogao da prikrije uticaj druga dva, pa da u zemljama gde je na snazi bila stroga samoizolacija, dođe do drugog talasa na jesen ili u zimu.\nIpak, zaustavljanje COVID- 19 tokom letnjih meseci dalo bi vremena bolnicama da se pripreme za potencijalni drugi talas.\nFrancuski lekari kažu da samo ovako virus može sasvim da se uništi


Politika Tri tačke dobila podršku iz Bora – Nebojša Zelenović\nPolitika Tri tačke dobila podršku iz Bora\nPolitičke organizacije okupljene oko politike Tri tačke koju je predložio Nebojša Zelenović nastavile su kampanju razgovora sa građanima Srbije u Boru. Sastanku, koji je kao i prethodni održan online, prisustovali su predstavnici Gradskog odbora Zajedno za Srbiju Bor i grupa uglednih građana ovog grada. Politika Tri tačke je dobila punu podršku i dogovorene su aktivnosti na daljem okupljanju lokalnih političkih organizacija, udruženja i građana oko njenih principa.\nGovoreći o Tri tačke okupljanja koje je predložio, predsednik stranke Zajedno za Srbiju Nebojša Zelenović je naglasio da one predstavljaju osnovne principe i temeljne vrednosti zajedničke politike, a da organizacije okupljene oko njih nude i odgovore na konkretna pitanja od najvećeg značaja za živote ljudi.\n„Nova lica u politici, Srbija na Zapadu, rešavanje pitanja Kosova i Metohije u najkraćem roku: to su krovni principi koji nas okupljaju i jasno definišu okvire naše politike, koja nudi i niz konkretnih rešenja. Mi imamo jasne predloge kako da građani zarade više novca, kroz razvoj zelene ekonomije koja ujedno štititi i našu životnu sredinu. Takođe predlažemo da se ljudima u Srbiji da mogućnost da sami donose važne odluke, imamo jasne predloge za obezbeđivanje bolje socijalne i zdravstvene zaštite, kvalitetnijeg obrazovanja i većih ulaganja u kulturu.“, rekao je Zelenović.\nPredsednik Građanskog demokratskog foruma Zoran Vuletić ocenio je da je politika Srbija na Zapadu, sa pridruživanjem Evropskoj uniji kao ciljem, optimalna i ono što je najpotrebnije Srbiji u ovom trenutku. „Naša deca odlaze na zapad zato što se na tamo živi najbolje, zarađuje najviše, društvo je otvoreno i slobodno, ljudi su najzadovoljniji. Naš cilj je da takav život omogućimo i ovde, u Srbiji. Zato Srbija na Zapadu.“, podvukao je Vuletić.\nUčesnici sastanka iz Bora složili su se da su nova lica u politici neophodna i najbolji način za buđenje energije neophodne za promene. Presednik Gradskog odbora ZZS u Boru, ugledni ginekolog dr Goran Golubović ocenio je da je situacija u Boru i lošija od proseka u Srbiji, zbog izuzetno visokog zagađenja u ovom gradu. „Postoji veliko nezadovoljstvo, čak ogorčenje, ali i želja za promenama. Ljudima mora biti upućena jasna ponuda iza koje će biti spremni da stanu. To znači dobru politiku koja će probuditi njihovu energiju, ali i nova lica, bez opterećenja iz prošlosti, koja će obnoviti njihovo poverenje. Zato je politika Tri tačke pravi potez.“, rekao je dr Golubović.\nSa sastanka je upućen poziv svim građanima i organizacijama koje podržavaju ove političke principe da se priključe otvorenoj građanskoj platformi formiranoj oko politike Tri tačke. Takođe je naglašeno da opozicija mora nastupiti jedinstveno u borbi za obezbeđivanje fer i slobodnih izbora. „Opozicione stranke i grupacije građanima treba da ponude različite programe, ali borba za fer i slobodne izbore mora da bude apsolutno jedinstvena. Tu moramo nastupati svi zajedno.“, naglasio je Nebojša Zelenović.\nSastanak u Boru bio je sedmi u nizu online sastanaka sa građanima i lokalnim organizacijama usmerenih na predstavljanje politike Tri tačke i širenje naše otvorene građanske platforme, koji će se nastaviti narednih dana u više gradova istočne Srbije i Vojvodine.


VestiOŠ „Jeremija Ilić Jegor” iz Rgotine u konkurenciji za osvajanje računarskog kabineta...\nVestiDruštvoTimočka KrajinaZaječarIT Svet\nKompanija „Telekom Srbija” pokrenula je četvrti ciklus projekta „Stvaramo znanje”, u okviru kojeg građani glasanjem na zvaničnoj Fejsbuk stranici „Mts”, imaju mogućnost da odaberu novih 20 osnovnih škola kojima će kompanija donirati sredstva za nabavku savremene informatičke opreme. U ovom ciklusu na spisku se našla i škola OŠ „Jeremija Ilić Jegor” iz Rgotine.\nKao i u prethodnim ciklusima, od ukupno 40 predloženih, 20 škola sa najvećim brojem glasova dobiće sredstva za opremanje kabineta, čime će „Telekom Srbija” omogućiti neophodne uslove učenicima da unaprede svoje znanje uz digitalizovano izvođenje nastave. Na taj način, „Telekom Srbija” je u prethodnim ciklusima opremio već 60 škola širom Srbije.\nProjekat „Stvaramo znanje” realizuje se u okviru krovnog programa „Pokrećemo pokretače” koji „Telekom Srbija” već godinama sprovodi u cilju osnaživanja institucija i pojedinaca da u svom okruženju pokreću pozitivne promene i motivišu druge da krenu tim putem.\nOŠ „Jeremija Ilić Jegor” Rgotina\nPrethodni članakPočeli radovi na rekonstrukciji mosta u Vratarnici – Ničić obišao radove\nSledeći članakAkcija dobrovoljnog davanja krvi 8. jula u Zaječaru


Aleksandar Vučić Archives - GracanicaOnline.info\nKrivična prijava protiv predsednika Srbije Aleksandra Vučića, biće podnešena danas Specijalnom tužilaštvu u Prištini, zbog negiranja, kako kaže advokat Tom Gaši, zločina i masakra u Račku. Gaši je bio zastupnik porodica kosovskih Albanaca pred Haškim tribunalom u slučaju Račak, posle kojeg je sledilo bombardovanje Savezne Republike Jugoslavije. On tvrdi da je predsednik Vučić, podrškom Ivanu Todosijeviću, učinio krivično delo i dodaje da je za slučaj Račak, pred Haškim tribunalom za bivšu Jugoslaviju, već osuđen jedan pripadnik srpske policije, što je po njegovim rečima, dokaz da je zločin izvršen.\nViše „Tom Gaši: Podnosim krivičnu prijavu protiv Aleksandra Vučića“ →\nObjavljeno 6. decembra 2019. 6. decembra 2019. by Vladislav ĆupU kategoriji VestiTagged Aleksandar Vučić, krivična prijava, masakr u Račku, Tom Gaši\nViše „Na završnoj konvenciji Srpske liste, preko video bima se obratio i Aleksandar Vučić“ →\nJetlir Ziberaj na fejsbuku: Neće biti dozvoljena Vučićeva poseta pre kosovskih izbora\nBedžet Pacoli i Ramuš Haradinaj, foto: V. Ćup, GračanicaOnlajn\nSavetnik ministra spoljnih poslova Kosova Bedžeta Pacolija, Jetlir Ziberaj napisao je na svom fejsbuk profilu da Kosovo neće dozvoliti posetu predsedniku Srbije Aleksandru Vučiću pre vanrednih parlamentarnih izbora, uz tvrdnju da bi Vučićev dolazak bio provokacija i zastrašivanje Srba.\nViše „Jetlir Ziberaj na fejsbuku: Neće biti dozvoljena Vučićeva poseta pre kosovskih izbora“ →\nObjavljeno 1. septembra 2019. by Vladislav ĆupU kategoriji PolitikaTagged Jetlir Ziberaj, Aleksandar Vučić, Bedžet Pacoli\nPredsednik Srbije Aleksandar Vučić razgovarao je danas u Beogradu sa političkim predstavnicima Srba i najznačajnijih institucija Srbije na Kosovu i Metohiji.\nViše „Vučić posle sastanka sa predstavnicima Srba sa Kosova: Beograd spremio mere protiv Prištine“ →\nObjavljeno 24. maja 2019. by Ivan MiljkovićU kategoriji PolitikaTagged Đurić, Aleksandar Vučić, zaključci, mere protvi Prištine, Priština, sastanak, Srbi sa KiM, takse\nSavez za Srbiju: Vučić je kao neodgovorno dete kojem su svi drugi krivi za njegove neuspehe\nPredsednik Aleksandar Vučić je rekao da je narod kriv zato što nije prihvatio njegov plan o Kosovu, ali ni sinoć, u emisiji Upitnik, nije odgovorio na pitanje kakav je to plan, pred kim ga je predstavio i ko ga je tačno odbio, ocenjuje Savez za Srbiju.\nViše „Savez za Srbiju: Vučić je kao neodgovorno dete kojem su svi drugi krivi za njegove neuspehe“ →\nObjavljeno 8. maja 2019. by Ivan MiljkovićU kategoriji SaopštenjaTagged Aleksandar Vučić, krivica, neuspeh, Savez za Srbiju\nVučić na sednici SB UN: Priština ugrozila sve Srbe na Kosovu\nPredsednik Srbije Aleksandar Vučić poručio je ambasadorima u Njujorku, na sednici Saveta Bezbednosti UN o Kosovu, da je uplašen za budućnost srpskog naroda na Kosovu, ali i celog regiona. Navodi da je Priština ugrozila sve Srbe tako što je podigla takse na robu iz centralne Srbije na 100 odsto, i da ne postoji pravno opravdanje za formiranje „vojske Kosova“. Predsedni Kosova Hašim Tači je rekao da se ništa vanredno nije dogodilo prošle nedelje i da je vojska trebalo da bude formirana i ranije.\nViše „Vučić na sednici SB UN: Priština ugrozila sve Srbe na Kosovu“ →\nObjavljeno 17. decembra 2018. by Ivan MiljkovićU kategoriji PolitikaTagged Njujork, Aleksandar Vučić, Savet Bezbednosti, UN, Hašim Tači\nNakon jučerašnjeg razgovora u Beogradu, predsednik Srpske liste Goran Rakić je izjavio da je predsednik Srbije Aleksandar Vučić od njih zatražio isključivo mirne, demokratske i nenasilne proteste, bez obzira na dalje poteze Prištine. Rakić je, takođe, izneo mišljenje da su mere koje je uvela zvanična Priiština na uvoz robe iz Srbije, uperene ne protiv Srbije, nego protiv opstanka srpskog naroda.\nViše „Nepromenjeni stavovi oko taksi odlažu i dijalog“ →\nObjavljeno 30. novembra 2018. 30. novembra 2018. by Vladislav ĆupU kategoriji PreuzetoTagged Aleksandar Vučić, Beograd, dijalog, Ramuš Haradinaj, Takse 100%\nSava Janjić: U VEZI ZAŠTITE SVETINJA SPC – IPAK NIŠTA NOVO\nPredsednik Srbije Aleksandar Vučića pozvao je u Astani verske lidere da zaštite manastire i crkave Srpske pravoslavne crkve na Kosovu i Metohiji, koje su, kako je rekao, pod stalnom pretnjom onih koji ne veruju u civilizaciju i kulturno nasleđe. Arhimandrit Sava Janjić u tekstu na svom fejsbuk profilu kaže da „famozni novi plan Beograda o zaštiti svetinja SPC na KiM, koji se danas u medijima objavljuje na sva zvona (link)… nije ništa novo, već ponavljanje onoga što je Koštuničina vlada sa SPC 2007. dogovorila sa Albancima i Ahtisarijem i što je već uključeno u kosovski zakon o zaštićenim zonama (link ka zakonu)“.\nViše „Sava Janjić: U VEZI ZAŠTITE SVETINJA SPC – IPAK NIŠTA NOVO“ →\nObjavljeno 10. oktobra 2018. 10. oktobra 2018. by Vladislav ĆupU kategoriji DruštvoTagged Aleksandar Vučić, Briselski sporazum, predsednik Srbije, Sava Janjić, SPC\nI pored blokade, Vučić krenuo u selo Banje\nZbog najavljene posete predsednika Srbije selu Banje u Opštini Srbica, blokirani svi putevi do Srbice, javlja reporter RTS-a. Kosovska vlada otkazala posetu iz bezbednosnih razloga, dok je Aleksandar Vučić poručio da će u Banje stići alternativnim putem.\nViše „I pored blokade, Vučić krenuo u selo Banje“ →\nObjavljeno 9. septembra 2018. 9. septembra 2018. by Vladislav ĆupU kategoriji PolitikaTagged Aleksandar Vučić, KPS, KFOR, Opština Srbica, selo Banje\nViše „Aleksandar Vučić na severu Kosova: Došao sam da govorim o ideji mira i očuvanju stabilnosti“ →\n23. januara 2020., 18:51